pythainlp/thai-wiki-dataset-v4 huggingface dataset:
ฟุตบอลหญิงชิงแชมป์เอเชีย รุ่นอายุไม่เกิน 20 ปี

ฟุตบอลหญิงชิงแชมป์เอเชีย รุ่นอายุไม่เกิน 20 ปี  เป็นการแข่งขันฟุตบอลสำหรับทีมชาติหญิงอายุไม่เกิน 20 ปี จัดโดย สมาพันธ์ฟุตบอลเอเชีย (เอเอฟซี) ทุก ๆ สองปี และทำหน้าที่เป็นการแข่งขันรอบคัดเลือกของฟุตบอลโลกหญิงอายุไม่เกิน 20 ปี การแข่งจัดขั้นครั้งแรกใน ค.ศ. 2002 ในชื่อ ฟุตบอลหญิงชิงแชมป์เอเชีย รุ่นอายุไม่เกิน 19 ปี โดยกำหนดอายุสูงสุดไว้ที่ 19 ปี ก่อนจะเพิ่มกำหนดอายุสูงสุดไว้ที่ 20 ปี ตั้งแต่ ค.ศ. 2022
ผู้ชนะเลิศปัจจุบันคือ เกาหลีเหนือ โดยชนะญี่ปุ่นด้วยผลประตู 2–1 ในนัดชิงชนะเลิศ 2024 ประเทศที่ประสบความสำเร็จมากที่สุดในรายการนี้คือญี่ปุ่น โดยชนะเลิศหกสมัย
รูปแบบ.
ไม่มีการแข่งขันรอบคัดเลือกในปี 2002 และ 2004 โดยทีมทั้งหมดได้เข้าร่วมในรอบแบ่งกลุ่มโดยตรง รอบคัดเลือกนำมาใช้ในการแข่งขันปี 2006 โดยมีแปดทีมที่ผ่านเข้ารอบสุดท้าย แปดทีมจะแบ่งออกเป็นสองกลุ่ม กลุ่มละสี่ทีม ทีมที่จบสองอันดับแรกของกลุ่มจะผ่านเข้าสู่รอบรองชนะเลิศ จำนวนทีมลดลงเหลือหกทีมในปี 2011 และ 2013 โดยทุกทีมแข่งขันแบบพบกันหมด รูปแบบการแข่งขันก่อนปี 2011 นำกลับมาใช้อีกครั้งตั้งแต่การแข่งขันในปี 2015 เป็นต้นไป การแข่งขันจะขยายจำนวนทีมจาก 8 เป็น 12 ทีม ตั้งแต่ปี 2026 เป็นต้นไป
ฟุตบอลหญิงชิงแชมป์เอเชีย รุ่นอายุไม่เกิน 17 ปี

ฟุตบอลเอเชียเยาวชนหญิงอายุไม่ 16 ปี (AFC U-16 Women's Championship) เป็นการแข่งขันฟุตบอลหญิงสำหรับผู้เล่นอายุไม่เกิน 16 ปี จัดขึ้นทุก 2 ปี จัดการโดยเอเอฟซี โดย 3 ทีมที่คะแนนสูงสุด จะมีสิทธิเข้าไปร่วมแข่งขันใน ฟุตบอลโลกหญิงอายุไม่เกิน 17 ปี
เริ่มในปี พ.ศ. 2548 ที่ประเทศเกาหลีใต้ ในชื่อฟุตบอลเอเชียเยาวชนหญิงอายุไม่ 17 ปี แต่ในปี พ.ศ. 2550 ได้ปรับเปลี่ยนเป็นสำหรับนักกีฬาที่มีอายุไม่เกิน 16 ปี
วงจรปาเปซ

วงจรปาเปซ  เป็นวิถีประสาทในสมองที่เจมส์ ปาเปซ (James Papez) นักประสาทกายวิภาคศาสตร์ชาวอเมริกัน อธิบายเป็นครั้งแรกเมื่อ ค.ศ. 1937 ปาเปซเชื่อว่าวงจรนี้เกี่ยวข้องกับอารมณ์ นับแต่การค้นพบวงจรดังกล่าว มีการทดลองจำนวนมากเพื่อสำรวจระบบนี้และวิธีที่โครงสร้างของมันทำงานร่วมกัน ภายหลัง วงจรปาเปซถูกดัดแปลงโดย พอล ดี. แม็กลีน (Paul D. MacLean) นักประสาทวิทยาศาสตร์และแพทย์ชาวอเมริกัน ปัจจุบัน วงจรนี้เรียก วงจรลิมบิกกลาง (medial limbic circuit) ความเสียหายต่อบางส่วนของวงจรปาเปซให้ความรู้ไม่เพียงแต่หน้าที่ของมัน แต่ยังการวินิจฉัยความผิดปกติต่าง ๆ ที่เกี่ยวข้องกับความจำด้วย
กายวิภาคศาสตร์.
วงจรปาเปซเกี่ยวข้องกับหลายโครงสร้างของสมอง เริ่มและสิ้นสุดด้วยฮิปโปแคมปัส (หรือฮิปโปแคมปอลฟอร์เมชัน) การตัดเส้นใยชี้ว่า วงจรนี้มีขนาดเฉลี่ย 350 มิลลิเมตร วงจรปาเปซผ่านวิถีประสาทดังนี้
ฮิปโปแคมปอลฟอร์เมชัน (ซูบิคูลัม) → ส่วนโค้ง → แมมิลารีบอดี → ลำเส้นใยแมมิโลทาลามิก → นิวเคลียสทาลามัสหน้า → ซิงกูลัม → เปลือกเอ็นโตไรนอล → ฮิปโปแคมปอลฟอร์เมชัน
ภาพถ่ายมุมกลางล่างของสมองเมื่อผ่าแสดงผังของวงจรปาเปซอย่างชัดเจน เนื่องจากที่ตั้งและโครงสร้างในวงจร รูปทรงที่ได้จึงเป็นลิมบัส (limbus) อันเป็นสิ่งที่ทำให้แม็กลีนเรียกวงจรนี้ว่าระบบลิมบิกเมื่อต่อมาเขาแก้ไขวงจรนี้
หลายการศึกษาชี้ว่า วงจรปาเปซได้รับอิทธิพลอย่างมากจากสมองน้อย และบางทีฮิปโปแคมปัสอาจมิใช่จุดเริ่มต้นของวงจร ในทางกายวิภาคศาสตร์ จะสมเหตุสมผลเพราะสมองน้อยเชื่อมต่อกับวงจรดังกล่าวด้วยเส้นใยละเอียดและมัดเส้นใยจำนวนมาก รอยโรคเคมีต่อสมองน้อยดูเหมือนมีผลยับยั้งต่อวงจร การศึกษาพฤติกรรมสัตว์แสดงว่า การกระตุ้นสมองน้อยหน้าด้วยไฟฟ้าสามารถให้เกิดการเร้า การโจมตีล่าเหยื่อและการสนองการกิน ซึ่งทั้งหมดเชื่อว่าเป็นการแสดงอารมณ์ โดยรวมแล้ว การศึกษาเหล่านี้ให้หลักฐานว่าสมองน้อยอาจรวมอยู่ในระบบอารมณ์ของสมองด้วย
นามูเมียวโฮเร็งเงเกียว

นามูเมียวโฮเร็งเงเกียว หรือ นัมเมียวโฮเร็งเงเกียว  เป็นพุทธมนต์หลักของนิกายนิจิเร็ง มีความหมายว่า "ขอนอบน้อมแด่สัทธรรมปุณฑรีกสูตร" มนต์นี้ถูกอ้างอิงถึงในชื่อไดโมกุ (題目) หรือเรียกอย่างยกย่องว่าโอไดโมกุ (お題目) ซึ่งได้มีการเผยแพร่ครั้งแรกโดยพระนิจิเร็ง ภิกษุชาวญี่ปุ่น เมื่อวันที่ 28 เดือนสี่ทางจันทรคติญี่ปุ่น ค.ศ. 1253 ณ วัดเซโชจิ (หรือที่เรียกกันว่าคิโยซูมิเดระ) ใกล้เมืองโคมินาโตะ ซึ่งปัจจุบันเป็นส่วนหนึ่งของเมืองคาโมงาวะ จังหวัดชิบะ ประเทศญี่ปุ่น พิธีสวดไดโมกุนั้นเรียกว่า "โชได" (唱題) มีจุดมุ่งหมายเพื่อการตรัสรู้เข้าถึงพุทธภาวะได้โดยสมบูรณ์ในภพปัจจุบัน 
ความหมาย.
มนต์ดังกล่าวมีความหมายโดยแยกศัพท์ดังนี้
เมื่อเขียนให้อยู่ในรูปภาษาสันสกฤต จะได้ใจความว่า "นโม สทฺธรฺมปุณฺฑรีกสูตฺราย" แปลว่า ""ข้าพเจ้าขอนอบน้อมแด่สัทธรรมปุณฑรีกสูตร (พระสูตรว่าด้วยบัวขาวแห่งธรรมอันล้ำเลิศ)"
เชิงอรรถ.
<templatestyles src="Reflist/styles.css" />
กระจงชวา

กระจงชวา (ชื่อวิทยาศาสตร์: "Tragulus javanicus") เป็นสัตว์เลี้ยงลูกด้วยนมจำพวกเคี้ยวเอื้องขนาดเล็กชนิดหนึ่ง จัดอยู่ในวงศ์ Tragulidae
รูปร่างหน้าตาคล้ายกระจงชนิดอื่นทั่วไป ขนตามลำตัวสีน้ำตาลแดงบริเวณหน้าอก และใต้ท้องมีแถบสีขาว 3 เส้นขนานไปกับลำตัว ไม่มีเขาทั้งตัวผู้และตัวเมีย แต่จะมีเขี้ยวงอกมาจากริมฝีปาก โดยเขี้ยวของตัวผู้จะยาวกว่าตัวเมีย
มีความยาวลำตัวและหัว 40–48 เซนติเมตร ความยาวหาง 65–80 เซนติเมตร น้ำหนัก 0.7–2 กิโลกรัม มีพฤติกรรมหากินตามลำพัง สามารถปรับตัวให้อยู่ในสภาวะแวดล้อมที่หลากหลายได้ มักอาศัยและหากินในบริเวณป่าที่รกชัฏ ในฤดูผสมพันธุ์หรือมีลูกอ่อนอาจจะอาศัยเป็นคู่ ออกหากินทั้งในเวลากลางวันและกลางคืน โดยมีทางเดินหาอาหารของตัวเอง ซึ่งเรียกว่า "ด่าน" ซึ่งด่านเป็นเพียงทางเดินเล็ก ๆ ปกคลุมด้วยไม้พื้นล่างที่รกทึบ มีนิสัยขี้อายและตื่นตกใจง่าย เมื่อพบศัตรูจะกระโดดหนีไปด้วยความรวดเร็ว มีฤดูผสมพันธุ์ระหว่างเดือนมิถุนายนถึงกรกฎาคม ก่อนผสมพันธุ์ตัวเมียจะใช้ขาหลังเคาะที่พื้นราว 8 ที ในเวลา 3 วินาที เมื่อตัวผู้ได้ยินเสียงจะเข้ามาหา ใช้เวลาในการตั้งท้องประมาณ 140 วัน ปกติออกลูกครั้งละ 1 ตัว ในช่วงปลายฤดูฝนที่มีอาหารอุดมสมบูรณ์
พบกระจายพันธุ์บนเกาะชวา และเป็นไปได้ว่าอาจมีที่เกาะบาหลีด้วย 
หมายเหตุ: เดิมทีกระจงชวาเคยถูกรวมเป็นชนิดเดียวกับ กระจงเล็ก ("T. kanchil") ที่พบได้ในประเทศไทย, แหลมมลายู, เกาะบอร์เนียว และสุมาตรา แต่ปัจจุบันได้ถูกแยกออกจากกัน
อีเอกซ์ไอดี

อีเอกซ์ไอดี  เป็นเกิร์ลกรุปเกาหลีใต้ ประกอบไปด้วยสมาชิกจำนวน 5 คนคือ โซลจี, เอลลี, ฮานี, ฮเยริน และจองฮวา อีเอกซ์ไอดีเปิดตัวเมื่อวันที่ 16 กุมภาพันธ์ 2012 หลังซิงเกิลที่ชื่อ "ฮูแดตเกิร์ล" หนึ่งวัน ในเดือนสิงหาคม 2012 พวกเธอมีเอกซ์เทนเดดเพลย์ครั้งแรกชื่อ "ฮิปพิทีฮอป" แต่ไม่ประสบความสำเร็จ จนในปี 2014 อีเอกซ์ไอดีออกซิงเกิล "อัปแอนด์ดาวน์ ในระยะแรก ซิงเกิลนี้ไม่ได้ประสบความสำเร็จเลยมากนัก แต่หลังจากออกซิงเกิลได้ 4 เดือน มีผู้อัปโหลดวิดีโอแฟนแคมในการแสดงของอีเอกซ์ไอดีจนกลายเป็นไวรอลวิดีโอ ที่สามารถขึ้นถึงอันดับหนึ่งบนแกออนซิงเกิลชาร์ต
อีเอกซ์ไอดีออกเอกซ์เทนเดดเพลย์ชุดที่สองในชื่อ "อาเยห์" เมื่อวันที่ 13 เมษายน 2015 และเลดซิงเกิล "อาเยห์" ประสบความสำเร็จในเชิงพาณิชย์ สามารถขึ้นถึงอันดับสองบนแกออนซิงเกิลชาร์ต เช่นเดียวกับซิงเกิล "ฮอตพิงก์" ที่ปล่อยออกมาในเดือนพฤศจิกายน 2015 ปีถัดมา อีเอกซ์ไอดีออกสตูดิโออัลบั้มแรกในชื่อ "สตรีต" เมื่อวันที่ 1 มิถุนายน2016
คอลอบาอาลันเคด

คอลอบาอาลันเคด เป็นเพลงชาติของสหพันธ์สาธารณรัฐโซมาเลีย 
ภาพรวม.
เพลงนี้ได้รับการกำหมดให้เป็นเพลงชาติเมื่อเดือนสิงหาคม พ.ศ. 2555 โดยได้รับการรับรองจากรัฐธรรมนูณฉบับใหม่ ก่อนหน้านี้เพลงชาติคือซอมาลิเยย์ทอซอ
สนุกเกอร์ 6 แดง ชิงแชมป์โลก

สนุกเกอร์ 6 แดง ชิงแชมป์โลก  หรือ แสงโสม 6 แดง ชิงแชมป์โลก (SangSom Six-red World Championship) เป็นรายการแข่งขันสนุกเกอร์ที่เล่นแดงหกลูกและหกลูกสี โดย ติง จวิ้นฮุย เป็นแชมป์คนล่าสุด 
ในการแข่งขันครั้งแรก ๆ จัดขึ้นที่โรงแรมมณเฑียรริเวอร์ไซด์
ประวัติ.
การแข่งขันได้จัดขึ้นในฤดูกาลที่ 2008/2009 เป็นที่รู้จักในชื่อ ซิกส์เรดสนุกเกอร์อินเตอร์เนชันแนล (Six-red Snooker International) ซึ่งจัดตั้งโดยสมาพันธ์กีฬาบิลเลียดแห่งเอเชีย (Asian Confederation of Billiards Sports) ผู้เล่นสี่สิบแปดคนถูกแบ่งออกเป็นกลุ่มต่างๆถึงแปดกลุ่ม แต่ละกลุ่มก็จะผ่านเข้าถึงรอบน็อกเอาต์ (คัดออก) ในปี 2009 การแข่งขันได้เปลี่ยนชื่อเป็น ซิกส์เรดเวิลด์กรังด์ปรีซ์ (Six-red World Grand Prix) และปี 2010 ได้เปลี่ยนอย่างเป็นทางการเป็น สนุกเกอร์ 6 แดง ชิงแชมป์โลก (six red snooker world championship) หลังการแข่งขันก่อนหน้าได้จัดขึ้นครั้งหนึ่งในปี 2009 ตอนนี้ได้ยกเลิกแล้ว ไม่ได้จัดขึ้นในฤดูกาลที่ 2011/2012 แต่กลับมาอีกครั้งในในฤดูกาลที่ 2012/2013 พร้อมกับการสนับสนุนของสมาคมบิลเลียดอาชีพและสนุกเกอร์โลก การแข่งขันได้จัดขึ้นในโรงแรมมณเฑียรริเวอร์ไซด์ในกรุงเทพมหานคร ประเทศไทย ตั้งแต่ปี 2008
วอลเลย์บอลชายทีมชาติโปแลนด์

วอลเลย์บอลชายทีมชาติโปแลนด์  เป็นทีมชาติของประเทศโปแลนด์ ทีมนี้ได้รับการบริหารโดย"สหพันธ์วอลเลย์บอลโปแลนด์" (พีแซดพีเอส) และเป็นส่วนหนึ่งในการแข่งขันวอลเลย์บอลระดับนานาชาติ โปแลนด์เป็นหนึ่งในทีมที่แข็งแกร่งที่สุดในโลก เป็นแชมป์ในรายการวอลเลย์บอลชายชิงแชมป์โลก 2014 และเป็นอันดับที่สาม (ณ กันยายน 2014) ในการจัดอันดับโลกเอฟไอวีบี
รางวัล.
โอลิมปิกฤดูร้อน.
<templatestyles src="Col-begin/styles.css"/>
วอลเลย์บอลชิงแชมป์โลก.
<templatestyles src="Col-begin/styles.css"/>
วอลเลย์บอลเวิลด์ลีก.
<templatestyles src="Col-begin/styles.css"/>
วอลเลย์บอลชิงแชมป์ยุโรป.
<templatestyles src="Col-begin/styles.css"/>
แหล่งข้อมูลอื่น.
 <ns>10</ns>
 <id>701981</id>
 <revision>
 <id>11257347</id>
 <parentid>10821659</parentid>
 <timestamp>2024-01-05T10:30:31Z</timestamp>
 <contributor>
 <username>Ahcuna</username>
 <id>31180</id>
 </contributor>
 <origin>11257347</origin>
 <model>wikitext</model>
 <format>text/x-wiki</format>
กีฬาฟุตบอลในซีเกมส์

ฟุตบอลในการแข่งขันซีเกมส์ ได้เริ่มแข่งในปี พ.ศ. 2502 ดูแลโดยสหพันธ์ฟุตบอลอาเซียน
ผลการแข่งขัน.
ชาย.
กีฬาแหลมทอง.
1 ได้รับตำแหน่งร่วมกัน
2 ไม่มีการจัดแข่งขันชิงอันดับสาม
เจเนรัลอะทอมิกส์ MQ-9 รีปเปอร์

เจเนรัลอะทอมิกส์ MQ-9A รีปเปอร์ (General Atomics MQ-9A Reaper) บ้างเรียกว่า ฟรีเดเตอร์บี (Predator B) คือโดรนเพดานบินปานกลางระยะทำการนาน สามารถปฏิบัติการได้ทั้งแบบควบคุมจากระยะไกลหรือบินอัตโนมัติ พัฒนาโดยบริษัท General Atomics Aeronautical Systems ของสหรัฐ โดยมีเป้าหมายหลักเพื่อใช้งานในกองทัพอากาศสหรัฐ MQ-9 และอากาศยานไร้คนขับรุ่นอื่น มักถูกจัดประเภทโดยกองทัพอากาศสหรัฐว่าเป็น อากาศยานบังคับจากระยะไกล (Remotely Piloted Aircraft) เพื่อเน้นย้ำว่ามีการควบคุมโดยมนุษย์จากสถานีภาคพื้นดิน ไม่ใช่ระบบอัตโนมัติเต็มรูปแบบ
MQ-9A รีปเปอร์ มีขนาดใหญ่ขึ้น หนักขึ้น และมีสมรรถนะสูงกว่ารุ่นก่อนหน้าอย่าง MQ-1 พรีเดเตอร์ โดยยังสามารถใช้ระบบควบคุมภาคพื้นเดียวกันได้ จุดเด่นสำคัญคือการติดตั้งเครื่องยนต์เทอร์โบพร็อพ ให้กำลัง 950 แรงม้า ซึ่งมีพลังมากกว่าเครื่องยนต์ลูกสูบของ MQ-1 พรีเดเตอร์ ที่มีกำลังเพียง 115 แรงม้า ความได้เปรียบนี้ทำให้ MQ-9 สามารถบรรทุกอาวุธได้มากกว่า MQ-1 ถึง 15 เท่า และมีความเร็วปฏิบัติการสูงกว่าประมาณสามเท่า
จนถึงกลางปี 2021 กองทัพอากาศสหรัฐมีการใช้งาน MQ-9 มากกว่า 300 ลำ และมีหลายลำที่ได้รับการปรับปรุงติดตั้งอุปกรณ์รุ่นใหม่ เพื่อเพิ่มขีดความสามารถในการปฏิบัติการในสถานการณ์การรบระดับสูง นอกจากนี้ MQ-9 รุ่นที่ผลิตใหม่ทั้งหมดจะได้รับการติดตั้งระบบที่ได้รับการปรับปรุงเหล่านี้เป็นมาตรฐาน อายุการใช้งานของฝูง MQ-9 ได้รับการประเมินว่าจะสิ้นสุดลงราวปี 2035 ซึ่งสะท้อนถึงการวางแผนเปลี่ยนผ่านไปสู่โดรนรุ่นใหม่ที่มีขีดความสามารถสูงกว่า ราคาเฉลี่ยต่อเครื่องของ MQ-9 ในปี 2023 อยู่ที่ประมาณ 33 ล้านดอลลาร์สหรัฐ ซึ่งถือว่ามีความคุ้มค่าเมื่อเทียบกับความสามารถด้านอาวุธและภารกิจลาดตระเวนที่รองรับได้หลากหลาย นอกจากการใช้งานในกองทัพอากาศสหรัฐแล้ว MQ-9 ยังถูกนำไปใช้งานโดยกรมศุลกากรและรักษาชายแดนสหรัฐ เพื่อเฝ้าระวังชายแดน และยังถูกจัดหาประจำการโดยกองทัพของนานาประเทศซึ่งเป็นพันธมิตรของสหรัฐ
MQ-9B สกายการ์เดียน/ซีการ์เดียน.
MQ-9B สกายการ์เดียน/ซีการ์เดียน (MQ-9B SkyGuardian/SeaGuardian) เป็นรุ่นพัฒนาต่อยอดจาก MQ-9A ที่ได้รับการออกแบบให้มีสมรรถนะสูงขึ้น MQ-9B ถูกออกแบบใหม่ให้มีอายุโครงสร้างยาวนานกว่า 40,000 ชั่วโมงบิน ซึ่งมากกว่ารุ่น MQ-9A เป็นเท่าตัว นอกจากนี้ยังติดตั้งระบบป้องกันน้ำแข็งและระบบป้องกันฟ้าผ่า ทำให้บินได้ในทุกสภาพอากาศ ขณะที่ MQ-9A ยังคงมีข้อจำกัดในการบินในบางสภาวะ 
MQ-9B ยังได้รับการรับรองตามมาตรฐาน NATO STANAG 4671 ทำให้สามารถบินร่วมกับอากาศยานพาณิชย์ในน่านฟ้าพลเรือนได้อย่างถูกต้องตามกฎหมาย ขณะที่ MQ-9A ใช้งานได้เฉพาะในน่านฟ้าทางทหารเท่านั้น ความสามารถนี้ทำให้ MQ-9B ถูกออกแบบมาเพื่อสนับสนุนการลาดตระเวนทั้งในเชิงทหารและพลเรือน โดยเฉพาะด้านการเฝ้าระวังทางทะเล
MQ-9B มีการปรับปรุงเซ็นเซอร์และระบบสื่อสารให้ทันสมัยกว่าเดิม สามารถทำงานร่วมกับแพลตฟอร์มอื่น เช่น MQ-4C ไทรตัน หรือ P-8 Poseidon ได้อย่างมีประสิทธิภาพ รุ่น SeaGuardian ยังเพิ่มขีดความสามารถด้านสงครามต่อต้านเรือดำน้ำ โดยติดตั้งเรดาร์ตรวจการณ์ทางทะเลและสามารถปล่อยเครื่องทุ่นเสียง (sonobuoy) ได้ขณะที่ MQ-9A ถูกออกแบบมาเน้นภารกิจลาดตระเวนและโจมตีพื้นดินเป็นหลัก
MQ-9B AEW.
เป็นพัฒนาต่อยอดจาก MQ-9B สกายการ์เดียน/ซีการ์เดียน โดยเปลี่ยนบทบาทจากการโจมตีภาคพื้นสู่การทำหน้าที่อากาศยานเตือนภัยล่วงหน้าทางอากาศ MQ-9B AEW ติดตั้งกระเปาะเรดาร์ Erieye-ER ของ Saab ทำให้โดรนนี้ทำหน้าที่ใกล้เคียงกับเครื่องบินเตือนภัยล่วงหน้าขนาดใหญ่ แต่มีต้นทุนและความเสี่ยงต่ำกว่าเนื่องจากไม่ใช้ลูกเรือ
คุณลักษณะ (MQ-9A รีปเปอร์).
ข้อมูลจาก USAF Fact Sheet, Globalsecurity.org
แอลัน มักแมนัส

แอลัน มักแมนัส  เกิดเมื่อวันที่ 21 มกราคม ค.ศ. 1971 เป็นอดีตนักสนุกเกอร์อาชีพชาวสกอตแลนด์ เคยติดอันดับท็อป 16 ของโลกในระหว่างช่วงยุค 1990 และ 2000 มักแมนัสคว้าแชมป์สองรายการเก็บคะแนนได้แก่รายการ ดูไบคลาสสิก 1994 และ ไทยแลนด์โอเพน 1996 ได้เข้ารอบรองชนะเลศในปี 1992 และ 1993 นอกจากนี้เขายังแชมป์รายการมาสเตอส์ 1994 โดยเอาชนะสตีเฟน เฮนดรีในวัย 25 ปี แข่งกัน 23 แมชต์ ไม่คิดว่าถูกเหยียบย่ำได้จากการปิดเกมอย่างรวดเร็วโดยสามารถเอาชนะด้วยผล 9–8 เฟรมในรอบสุดท้าย
ตะพาบฮหว่านเกี๊ยม

ตะพาบฮหว่านเกี๊ยม (ชื่อวิทยาศาสตร์: "Rafetus leloii") ตะพาบขนาดใหญ่ชนิดหนึ่ง พบอาศัยอยู่ในทะเลสาบฮหว่านเกี๊ยมหรือทะเลสาบคืนดาบ ใจกลางกรุงฮานอย ประเทศเวียดนาม ซึ่งปัจจุบันยังเป็นที่ถกเถียงกันว่าเป็นชนิดที่แยกออกต่างหากหรือเป็นชื่อพ้องของตะพาบยักษ์แยงซีเกียง ("R. swinhoei") ที่จัดอยู่ในสกุลเดียวกัน
โดยตะพาบฮหว่านเกี๊ยมซึ่งพบในทะเลสาบฮหว่านเกี๊ยมนั้น ทางนักวิทยาศาสตร์ชาวเวียดนาม ห่า ดิ่ญ ดึ๊ก และเล เจิ่น บิ่ญ ซึ่งเป็นผู้ตั้งชื่อวิทยาศาสตร์ให้ ยืนยันว่าเป็นคนละชนิดกันกับตะพาบยักษ์แยงซีเกียง โดยชี้ให้เห็นความแตกต่างทางพันธุกรรมเช่นเดียวกับความแตกต่างในลักษณะทางสัณฐานวิทยา แต่อย่างไรก็ตาม ได้มีคณะนักวิทยาศาสตร์ชาวตะวันตกที่ได้ศึกษาในเรื่องนี้ในปี ค.ศ. 2003 และ ค.ศ. 2011 ที่ระบุว่าความแตกต่างกันของตะพาบทั้ง 2 ชนิดนั้น อาจเป็นเพราะอายุและลำดับพันธุกรรมที่ใช้ไม่เคยถูกส่งไปศึกษาทางวิทยาศาสตร์อย่างแท้จริงในธนาคารยีน และวิจารณ์ว่าการตั้งชื่อวิทยาศาสตร์ว่า "vietnamensis" ของเล เจิ่น บิ่ญ นั้นไม่ถูกต้องตามหลักของรหัสสากลของศัพท์ทางด้านสัตววิทยาอีกด้วย อีกทั้งตัวอย่างของตะพาบดังกล่าวก็หาได้ยากมาก เนื่องจากเป็นตะพาบที่อยู่ในภาวะใกล้สูญพันธุ์มากที่สุดแล้ว โดยตัวอย่างที่มีชีวิตที่พบได้ในปัจจุบัน ทราบแต่เพียงว่ามีอยู่แค่ 3 ตัวเท่านั้น คือ ในทะเลสาบฮหว่านเกี๊ยม 1 ตัว และอีก 2 ตัวเป็นตะพาบที่เลี้ยงในสวนสัตว์ประเทศจีนเท่านั้น
โดยชื่อวิทยาศาสตร์ "leloii" นั้น ห่า ดิ่ญ ดึ๊ก ตั้งขึ้นเป็นเกียรติแด่จักรพรรดิเล เหล่ย วีรบุรุษในตำนานการสร้างชนชาติเวียดนาม ว่า ในช่วงศตวรรษที่ 15 พระองค์ได้ใช้ดาบศักดิ์สิทธิ์ในการต่อสู้ขับไล่ชาวหมิงที่มารุกราน ต่อมาพระองค์ได้ประทับเรือล่องในทะเลสาบฮหว่านเกี๊ยม ได้มีตะพาบยักษ์หรือเต่ายักษ์ตัวหนึ่งโผล่ขึ้นมา บอกให้พระองค์ส่งดาบนั้นกลับคืนแด่จ้าวมังกร ดาบเล่มนั้นก็ได้พุ่งออกจากฝักดาบเข้าไปในปากของตะพาบก่อนที่จะหายกลับลงไปสู่ใต้ผิวน้ำ ทะเลสาบฮหว่านเกี๊ยมจึงได้อีกชื่อหนึ่งว่า "ทะเลสาบคืนดาบ"
ในวันที่ 19 มกราคม ค.ศ. 2016 ตะพาบฮหว่านเกี๊ยมที่อาศัยอยู่ในทะเลสาบฮหว่านเกี๊ยมได้ตายลง โดยมีผู้พบซาก คาดว่ามีอายุราว 80-100 ปี และมีน้ำหนัก 200 กิโลกรัม หลังการตายมีความเชื่อกันว่าอาจเป็นลางร้ายเกิดแก่ประเทศเวียดนาม
แมตทิว สตีเวนส์

แมททิว สตีเวนส์  เกิดเมื่อวันที่ 11 กันยายน ค.ศ. 1977 เป็นนักสนุกเกอร์อาชีพชาวเวลส์ สตีเวนส์ชนะสองรายการใหญ่ในเบนสันแอนดเฮดเจสมาสเตอส์ (Benson and Hedges Masters) ในปี 2000 และ ยูเคแชมเปียนชิป ในปี 2003 เขาเป็นรองแชมป์ในเวิลด์สนุกเกอร์แชมเปียนชิป ถึงสองครั้งในปี 2000 และ 2005 สตีเวนส์ได้ขึ้นอันดับสูงสุดถึงอันดัน 4 ในฤดูกาลที่ 2005/2006 สตีเวนส์รวมเซนจูรีเบรกได้มากกว่า 250 ครั้งในอาชีพของเขา
ตะพาบไบคอลโลไซต์

ตะพาบไบคอลโลไซต์  เป็นสกุลของตะพาบในสกุล "Rafetus" (/รา-เฟ-ตุส/) ที่เสี่ยงต่อการสูญพันธุ์มากในวงศ์ Trionychidae เป็นตะพาบที่อาศัยอยู่ในแหล่งน้ำจืดขนาดใหญ่ในยูเรเชีย
ชนิด.
นักอนุกรมวิธานส่วนใหญ่จัดให้สกุล "Rafetus" ได้รับการจำแนกออกเป็น 2 ชนิด คือ
"Rafetus leloii" Hà, 2000 (ชื่อพ้อง "R. vietnamensis" Le "et al.", 2010) ชนิดที่สามที่เป็นไปได้ รู้จักกันในชื่อสามัญว่า ตะพาบฮหว่านเกี๊ยม ได้รับการเสนอเป็นสัตว์ชนิดต่างหาก นักวิทยาศาสตร์ส่วนใหญ่จัดให้เป็นชื่อพ้องรองของ "Rafetus swinhoei" แต่นักวิทยาศาสตร์ชาวเวียดนามบางคนยืนยันว่าสัตว์สองชนิดนี้ไม่เหมือนกัน
"R. bohemicus" Liebus, 1930 ชนิดที่สูญพันธุ์จากช่วง Burdigalian (สมัยไมโอซีนตอนต้น) ประมาณ 17.5 ล้านปีก่อน อาศัยอยู่ในบริเวณที่ปัจจุบันคือประเทศเช็กเกีย
อนุกรมวิธาน.
แผนภาพวิวัฒนาการชาติพันธุ์.
แผนภาพวิวัฒนาการชาติพันธุ์วาดโดย Walter G. Joyce, Ariel Revan, Tyler R. Lyson และ Igor G. Danilov (2009)
เทร์รี กริฟฟิทส์

เทร์เรนซ์ "เทร์รี" กริฟฟิทส์  (16 ตุลาคม พ.ศ. 2490 – 1 ธันวาคม พ.ศ. 2567) เป็นอดีตนักสนุกเกอร์อาชีพชาวเวลส์ และเป็นครูฝึกสอนสนุกเกอร์ เขาชนะในเวิลด์แชมเปียนชิปในปี ค.ศ. 1979 และพยายามเข้าถึงรอบสุดท้ายในปี ค.ศ. 1988 เขายังได้แชมป์ในมาสเตอส์ในปี ค.ศ. 1980 และยูเคแชมเปียนชิป ปี ค.ศ. 1982 ที่ทำให้เขาเป็นหนึ่งในเก้าผู้เล่นที่ได้ทริปเปิลคราวน์ เขาเป็นที่รู้จักในสไตล์การแทงช้าและระมัดระวังอย่างมากในการเล่น
เกรม ดอตต์

เกรม ดอตต์  เกิดเมื่อวันที่ 12 พฤษภาคม ค.ศ. 1977 ในลาร์กฮอลล์ เป็นนักสนุกเกอร์อาชีพชาวสกอตแลนด์และครูสอนสนุกเกอร์ เขาเทิร์นโปรในปี ค.ศ. 1994 และเข้าติดอันดับท็อป 16 ในปี ค.ศ. 2001 เขาชนะการแข่งขันสองรายการ เวิลด์สนุกเกอร์แชมเปียนชิป 2006 และไชนาโอเพน 2007 ได้รองแชมป์ในเวิลด์แชมเปียนชิป 2004 และ 2010 เขาได้ขึ้นอันดับสูงสุดถึงอันดับ 2 ในปี ค.ศ. 2007 ภายหลังมีโรคซึมเศร้าที่เป็นจุดอ่อนในฟอร์มการเล่นของเขา ทำให้เขาตกอันดับลงในอันดับ 28 ในฤดูกาล 2009/2010 จากนั้นฟอร์มการเล่นของเขาก็ดีขึ้นกลับมาติดอันดับท็อป 16 อีกครั้ง เข้าสู่ก่อนรอบชิงในเวิลด์แชมเปียนชิปในปี ค.ศ. 2011
คลิฟฟ์ ทอร์เบิร์น

คลิฟฟอร์ด ชาลส์ เดฟลิน ทอร์เบิร์น, จตุรถาภรณ์แห่งแคนาดา  หรือรู้จักกันในชื่อ คลิฟฟ์ ทอร์เบิร์น (Cliff Thorburn) เกิดเมื่อวันที่ 16 มกราคม ค.ศ. 1948 เป็นอดีตนักสนุกเกอร์อาชีพชาวแคนาดา อดีตนักสนุกเกอร์มือ 1 ของโลก เขาได้แชมป์เวิลด์สนุกเกอร์แชมเปียนชิปในปี 1980 เป็นหนึ่งในสามผู้เล่นจากต่างประเทศ (ไม่ใช่ชาวสหราชอาณาจักร) ที่ได้แชมป์ในยุคปัจจุบัน (ตามด้วย เคน โดเฮอร์ตี และ นีล โรเบิร์ตสัน) ในปี 1983 ทอร์เบิร์นกลายเป็นผู้เล่นคนแรกที่ทำแม็กซิมัมเบรกในเวิลด์แชมเปียนชิป
ตะพาบยูเฟรทีส

ตะพาบยูเฟรทีส (ชื่อวิทยาศาสตร์: "Rafetus euphraticus") สัตว์เลื้อยคลานจำพวกเต่าชนิดหนึ่ง จัดอยู่ในวงศ์ Trionychidae หรือ ตะพาบ
เป็นตะพาบที่อาศัยอยู่ในแม่น้ำไทกริสและยูเฟรทีส ใน อิรัก, ซีเรีย, ตุรกี และในจังหวัดคูเซสถาน ของอิหร่าน
ตะพาบยูเฟรทีสเป็นที่รู้จักของนักวิทยาศาสตร์ชาวตะวันตกเมื่อนักธรรมชาติวิทยาชาวฝรั่งเศส กีโยม อังตวน ออวิลีเย ยิงตัวอย่างได้ในขณะที่ข้ามแม่น้ำยูเฟรทีสใกล้อานาห์ ในเดือนมิถุนายน ค.ศ. 1797 ชาวท้องถิ่นบอกว่าเนื้อของสัตว์ชนิดนี้ก็ไม่เหมาะที่จะกิน แต่ไขมันของมันได้รับการยอมรับว่าใช้ทำยารักษาโรคผิวหนังได้หลากหลายชนิด ออวิลีเยจึงตั้งชื่อวิทยาศาสตร์ให้ว่า "Testudo rafcht" โดยกล่าวว่า ""ชาวอาหรับเรียกมันว่า rafcht" "
แต่หนังสือของออวิลีเยไม่ได้อธิบายชื่อนี้ตามความหมายในภาษาอาหรับ แต่ในเว็บไซต์ภาษาอาหรับสมัยใหม่บอกว่าตะพาบชนิดนี้เป็นที่รู้จักในชื่อท้องถิ่นว่า "ar-rafš" (الرفش) ซึ่งได้รับการแปลในพจนานุกรมมาตรฐานว่าหมายถึง "จอบ" หรือ "เสียม" ซึ่งหมายถึงรูปทรงของกระดอง ออวิลีเยลิได้มอบข้อมูลของตะพาบไปยัง ฟรังซัวส์ มารี ดูแดง ซึ่งได้บรรยายไว้ในหนังสือของตนชื่อ "Histoire des reptiles (1801)"
ต่อมานักธรรมชาติวิทยาส่วนใหญ่อ่านคำว่า "rafcht" ของออวิลีเยผิดเป็น "rafeht" โดยชื่อ "Rafetus euphraticus" และสกุล "Rafetus" ถูกตั้งขึ้นโดย จอห์น เอ็ดเวิร์ด เกรย์ นักสัตววิทยาชาวอังกฤษ ในปี ค.ศ. 1864 พร้อมกับชื่อต่าง ๆ มากมาย เช่น "Trionyx euphraticus, Testudo euphraticus, Trionyx rafeht, Tyrse rafeht" และ "Testudo rafeht"
ปัจจุบัน สถานะของตะพาบยูเฟรทีสอยู่ในภาวะใกล้สูญพันธุ์ เนื่องจากถูกคุกคามด้วยมลพิษและรุกรานถิ่นที่อยู่อาศัยในธรรมชาติ และถูกฆ่าโดยชาวประมง
ยังว่าง

"ยังว่าง" เป็นซิงเกิลของสุกฤษฎิ์ วิเศษแก้ว ในปี พ.ศ. 2557 ประพันธ์เนื้อร้องโดย นาโต้, แต่งทำนองโดย นราธิป ปานแร่ และเรียบเรียงโดย มงคลพัฒน์ ทองเรือง ออกจำหน่ายในวันที่ 4 กันยายน พ.ศ. 2557
สไตล์ของเพลง.
สไตล์ของเพลงนั้น เป็นเพลงเร็วสนุกสนาน สไตล์แนว Pop Rook, Dance Pop ที่มีการผสมผสานระหว่างดนตรีสากลทันสมัยกับ Sound Design และจังหวะชวนเต้นแบบไทย ๆ มีท่อน Hook ติดปาก และยังเพิ่มท่อนจำสนุก ๆ การดีไซน์ Beat และทำให้เพลงมี Dynamic ยิ่งเพิ่มความสนุก และยังได้กิ่ง เหมือนแพรช่วยร้อง Chorus อีกด้วย 
การตอบรับ.
เพลง "ยังว่าง" ได้อันดับสูงสุด 18 ของชาร์ต GMM Grammy Gmember Song Chart Top 100 ประประจำวันที่ 17 พฤศจิกายน พ.ศ. 2557 และอันดับสูงสุด 1 GMM Grammy Gmember MV Chart Top 5 ประจำวันที่ 17 พฤศจิกายน พ.ศ. 2557 จากการจัดอันดับของเว็บไซต์ Gmember.com
ทอฝันกับมาวิน

ทอฝันกับมาวิน เป็นละครโทรทัศน์ไทยที่ออกอากาศในปี พ.ศ. 2539 ของบริษัท เอ็กแซ็กท์ จำกัด เค้าโครงเรื่องโดย ถกลเกียรติ วีรวรรณ, จิระวิทย์ สมบัติศิริ กำกับการแสดงโดย ถกลเกียรติ วีรวรรณ ออกอากาศตั้งแต่ 2 สิงหาคม พ.ศ. 2539 ถึง 5 ตุลาคม พ.ศ. 2539 ทางสถานีวิทยุโทรทัศน์กองทัพบกช่อง 5 และล่าสุด เอ็กแซ็กท์ และ ซีเนริโอ ได้นำกลับมาสร้างใหม่อีกครั้งซึ่งเตรียมจะออกอากาศให้ชมกันในปี พ.ศ. 2558 ทางช่องวัน กำกับการแสดงโดย วิลาวัณย์ สังฆะภิบาล เริ่มตอนแรกวันที่ 19 กันยายน พ.ศ. 2558 ถึง 22 พฤศจิกายน พ.ศ. 2558 เวลา 19.20 - 20.50 น.
เรื่องย่อ.
มาวินเป็น เด็กหนุ่มที่มีความใฝ่ฝัน เขามีความฝันเป็นของตัวเช่นที่ทุกคนมี แต่เค้าไม่มีโอกาสทำความฝันของเขาให้สำเร็จเช่นคนอื่น เพราะเค้าต้องทำตามความฝันของพ่อ อย่างที่พ่ออยากให้เขาเป็น เขารักพ่อเขาจึงต้องทำตามคำสั่งของพ่อ แต่เมื่อเขาได้มาพบกับทอฝัน หญิงสาวผู้ซึ่งทำให้เขาได้มีโอกาสแสดงความเป็นตัวของตัวเองและพยายามที่จะ ค้นคว้าหาความฝันของตนเองและทำความฝันนั้นให้เป็นจริง ความผูกพันของทั้งสองทำให้เกิดความรัก และเค้าทั้งสองก็ตั้งใจจะค้นหาความฝันด้วยกัน แต่มาวินยังมีพ่อ ผู้ซึ่งคอยกำหนดชีวิตเขาไปเสียทุกอย่างเค้าต้องคอยรบกับความฝันของตัวเองและ คำสั่งของพ่อตลอดเวลา แต่ในที่สุดมาวินก็ได้ทำตามความฝันของตัวเอง ด้วยมีทอฝันคอยเป็นกำลังใจข้างกายเสมอ
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ช่องวัน
 ละครดีดูที่ช่องวัน วันเสาร์ - อาทิตย์ 19.20 - 20.50 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">ทอฝันกับมาวิน</td>
<th style="width: 33%;">ถัดไป</th>
</tr><tr style="text-align: center;">
<td>-</td>
<td> เสือ Return
</td></tr>
</table>
รุนแรงเหลือเกิน

"รุนแรงเหลือเกิน" เป็นซิงเกิลเพลงของวงไมโคร จากอัลบั้ม "เต็มถัง" ในปี พ.ศ. 2532 เขียนเนื้อร้องโดย นิติพงษ์ ห่อนาค แต่งทำนองและเรียบเรียงโดย อภิไชย เย็นพูนสุข 
หลังจากนั้นมีผู้นำเพลงนี้ไปบันทึกเสียงอีกนับครั้งไม่ถ้วน ทั้งในอัลบั้มปกติ และการแสดงสด อาทิ จิระศักดิ์ ปานพุ่ม, เสาวลักษณ์ ลีละบุตร, นิโคล เทริโอ, ณัฐ ยนตรรักษ์, RRR And B, สมชัย ขำเลิศกุล, มาช่า วัฒนพานิช ฯลฯ
ในปี พ.ศ. 2546 เพลงนี้ได้ถูกนำมาทำดนตรีใหม่โดยวงเอบีนอร์มัล ขับร้องโดย ศิริศิลป์ โชติวิจิตร (กวาง) ในอัลบั้มรวมศิลปิน "Little Rock Project Vol.1" เป็นโปรเจกต์พิเศษ ร่วมกับวงซีล อุลตร้าช้วดส์ ไอ-แซ็ค พาราด็อกซ์ แคลช และกะลา ที่นำเพลงของวงไมโคร มาทำดนตรีใหม่ในสไตล์ของตัวเอง 
ในปี พ.ศ. 2557 เพลงนี้มีชื่อเสียงขึ้นมาเนื่องจากรายการ เดอะวอยซ์ไทยแลนด์ ซีซั่นที่ 3 รายการเรียลลิตี้โชว์ประกวดร้องเพลงทางช่อง 3 ในรอบ ขับร้องโดย จรูญวิทย์ พัวพันวัฒนะ (บิว) และ ชโลทร ทิศอาจ (หยก) ออกอากาศเมื่อวันที่ 26 ตุลาคม พ.ศ. 2557 และเผยแพร่ในเว็บไซต์ยูทูบ ในวันเดียวกัน
หมูป่าอินเดีย

หมูป่าอินเดีย หรือ หมูป่าเอเชีย หรือ หมูอันดามัน หรือ หมูมูปิน (ชื่อวิทยาศาสตร์: "Sus scrofa cristatus") เป็นชนิดย่อยของหมูป่า ("S. scrofa") พบได้ในประเทศอินเดีย, เนปาล, พม่า, ศรีลังกา และประเทศไทย
หมูป่าอินเดีย มีลักษณะแตกต่างจากหมูป่ายุโรป ("S. s. scrofa") คือ มีขนาดใหญ่กว่า มีกะโหลกที่แข็งแรงและเรียวยาวกว่า หน้าผากเป็นแนวระนาบ ใบหูเรียวเล็กกว่า มีขนที่เส้นเล็กบางกว่า แต่ขนที่แผงหลังแปรงย้อนขึ้นและมีการพัฒนามากกว่า ขนหางเป็นกระจุกและขึ้นอย่างหนาแน่นบริเวณแก้ม ขนาดโตเต็มที่ประมาณ 33-36 นิ้ว ตั้งแต่ปลายกีบถึงหัวไหล่ (ตัวอย่างหนึ่งในรัฐเบงกอลสูง 38 นิ้ว) มีความยาวลำตัว 5 ฟุต น้ำหนักระหว่าง 200-300 ปอนด์
หมูป่าอินเดีย ได้ถูกอ้างอิงถึงในเทพปกรณัมฮินดู ในคัมภีร์วราหะปุราณะเล่าถึง พระวิษณุอวตารลงมาเป็นหมูป่า เพื่อสังหารอสูรชื่อ หิรัณยากษะ ซึ่งได้ลักเอาแผ่นดินโลกไปจากพื้นสมุทร เรียกว่า "วราหาวตาร" นับเป็นอวตารที่ 3 ในบรรดา 10 อวตารของพระวิษณุ
โมฮัมเหม็ด อับดุลลาฮี โอมาร์

โมฮัมเหม็ด อับดุลลาฮี โอมาร์  เป็นนักการเมืองและนักการทูตชาวโซมาเลีย และเป็นรัฐมนตรีว่าการกระทรวงการต่างประเทศโซมาเลีย
ประวัติ.
โมฮัมเหม็ด อับดุลลาฮี โอมาร์ เป็นบุตรของนักธุรกิจ อับดุลลาฮี โอมาร์ มีพี่น้องทั้งหมด 3 คน น้องสาวของเขา รากิยา โอมาร์ เป็นนักสิทธิมนุษยชน และน้องชายของเขา ราเจห์ โอมาร์ เป็นนักข่าว ครอบครัวอาศัยอยู่ที่กรุงโมกาดิชู
ปัจจุบันโอมาร์กำลังศึกษาอยู่ที่มหาวิทยาลัยออกซฟอร์ด
งานการเมือง.
โมฮัมเหม็ด อับดุลลาฮี โอมาร์ ได้ทำงานเป็นรัฐมนตรีว่าการกระทรวงการต่างประเทศโซมาเลีย ได้รับการแต่งตั้งเมื่อ 20 กุมภาพันธ์ พ.ศ. 2552 โดยนายกรัฐมนตรี โอมาร์ อับดีราซิด อาลี ชาร์มาร์กี
หลังจากที่ได้ทำงานในหน่วยงานภาครัฐอื่นๆ อีกมากมาย ในวันที่ 12 พฤศจิกายน พ.ศ. 2553 โอมาร์ได้รับการแต่งตั้งให้เป็นรัฐมนตรีว่าการกระทรวงการต่างประเทศอีกครั้งโดย นายกรัฐมนตรีโซมาเลียคนใหม่ โมฮัมเหม็ด อับดุลลาฮี โมฮัมเหม็ด
ต้นเดือนสิงหาคม พ.ศ. 2556 โมฮัมเหม็ด โมฮามุด อิบราฮิมได้รับตำแหน่งรัฐมนตรีช่วยว่าการกระทรวงการต่างประเทศ
มีการปรับคณะรัฐมนตรีในเดือนกุมภาพันธ์ พ.ศ. 2555 อับดุลลาฮี ฮาจี ฮัสซัน ได้ดำรงตำแหน่งแทนโอมาร์ เป็นรัฐมนตรีว่าการกระทรวงการต่างประเทศคนใหม่
พุนต์แลนด์ โซมาลีแลนด์ และกาตาร์ ได้สนับสนุนให้โอมาร์ดำรงตำแหน่งนายกรัฐมนตรีโซมาเลียในช่วงปลายปี พ.ศ. 2556 โดยมีชีฟ ชานการาน แนร์เป็นผู้สื่อกลาง
อย่าทำอย่างนี้ไม่ว่ากับใครเข้าใจไหม

อย่าทำอย่างนี้ไม่ว่ากับใคร...เข้าใจไหม เป็นเพลงของ เบิร์ด ธงไชย แมคอินไตย์ และเป็นซิงเกิลในปี พ.ศ. 2554 จากอัลบั้ม "อาสาสนุก" ประพันธ์คำร้องโดย สีห์ ธาราสด (นิติพงษ์ ห่อนาค) แต่งทำนองและเรียบเรียงโดย สุวัธชัย สุทธิรัตน์ ผลิตออกจำหน่ายเมื่อปี พ.ศ. 2553 มิวสิกวิดีโอเพลงนี้มี เต๋อ ฉันทวิชช์ และ หนึ่งธิดา โสภณ มาร่วมแสดงด้วย
การตอบรับ.
เพลง อย่าทำอย่างนี้ไม่ว่ากับใคร...เข้าใจไหม ได้อันดับสูงสุด 13 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 5 มิถุนายน พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
จังหวัดก่าเมา

ก่าเมา  เป็นจังหวัดของประเทศเวียดนาม เมืองหลักของจังหวัดคือก่าเมา ตั้งอยู่ในดินดอนสามเหลี่ยมปากแม่น้ำโขงทางภาคใต้ของประเทศเวียดนาม เป็นจังหวัดใต้สุด ตอนใต้เป็นแหลมชื่อว่าแหลมก่าเมา กั้นระหว่างอ่าวไทยกับทะเลจีนใต้ อดีตนายกรัฐมนตรีเหงียน เติ๊น สุง เกิดและเติบโตที่จังหวัดนี้ สามารถเดินทางโดยรถยนต์จากนครโฮจิมินห์โดยถนนระยะทาง 360 กิโลเมตร ผ่านทางหลวงแห่งชาติ 1 เอ หรือทางอากาศ (สนามบินก่าเมา) 
พื้นที่ของจังหวัดก่าเมาในปัจจุบันเคยเป็นส่วนหนึ่งของอาณาจักรฟูนันซึ่งมีอาณาเขตครอบคลุมประเทศลาว ประเทศกัมพูชา รวมไปถึงภาคตะวันออกเฉียงเหนือของประเทศไทยและภาคใต้ของประเทศเวียดนามด้วย
เดนนิส เทย์เลอร์

เดนนิส เทย์เลอร์  ชื่อเกิด เดนิส เทย์เลอร์ เป็นอดีตนักสนุกเกอร์อาชีพและผู้บรรยายสนุกเกอร์ของบีบีซีในปัจจุบัน เขาชนะสองรายการสะสมคะแนนเขาเป็นที่รู้จักในการได้แชมป์เวิลด์แชมเปียนชิปในปี 1985 ที่เอาชนะสตีฟ เดวิส นักสนุกเกอร์มือหนึ่งในรอบชิงชนะเลิศเป็นที่น่าจดจำที่สุด เขายังชนะในรายการกรังด์ปรีซ์ ในปี 1984 และมาสเตอส์ในปี 1987 เทย์เลอร์ยังเป็นที่รู้จักกันดีกับอารมณ์ขันและแว่นตาขนาดใหญ่เกินของเขา เขายังปรากฏในรายการสนุกเกอร์เกมส์โชว์เป็นประจำในรายการ บิกเบรก (Big Break)
ด่าม หวิญ ฮึง

ด่าม หวิญ ฮึง (12 ตุลาคม พ.ศ. 2514) เป็นผู้มีชื่อเสียงในประเทศเวียดนาม. 
เขาได้กลายเป็นที่นิยมมากในประเทศเวียดนามเริ่มต้นด้วยผลงานเดี่ยวครั้งแรกของเขา อัลบั้มที่สองของเขา Bình Minh Sẽ Mang Em Đi ทำให้เขาเป็นนักร้องในเวียดนามที่ได้รับความนิยมมากที่สุด ต่อมาเขาได้เปิดการแสดงสดอย่างเป็นทางการครั้งแรก คือ Liveshow : Trái tim hát ที่จัดขึ้นในปี พ.ศ. 2546 และกำกับโดยฮวิ่ญ ฟุก เดี่ยน ผู้กำกับที่มีชื่อเสียงมากที่สุดในเวลานั้น ความสำเร็จของอัลบั้มของเขาเช่นเดียวกับคอนเสิร์ตของเขาได้นำเขาไปสู่รางวัลมากมาย เขาได้รับการเสนอชื่อเป็นหนึ่งใน 10 อันดับนักร้องของปีโดยหล่าน ซ้อง ซัญ โดยเฉพาะอย่างยิ่งการที่ได้รับรางวัล "ศิลปินชายที่ดีที่สุดประจำปี" จากโงย ซาว บัก กีม เป็นหลักฐานของความพยายามของเขา
ชีวิตในวัยเด็ก.
ด่าม หวิญ ฮึง ชื่อจริง ฮวิ่ญ มิญ ฮึง (Huỳnh Minh Hưng) เขาเกิดที่อำเภอเดี่ยนบ่าน(จังหวัดกว๋างนาม) ในวันที่ 2 ตุลาคม ปี ค.ศ.1971(พ.ศ. 2514) ด่าม หวิญ ฮึงเริ่มเข้าสู่วงการนักร้องในปี พ.ศ. 2539 ก่อนที่จะเป็นนักร้องเขาได้เป็นช่างทำผมมาก่อน 
ผลงาน.
<templatestyles src="Col-begin/styles.css"/>
รอยัลรัมเบิล (2015)

รอยัลรัมเบิล (2015)  เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2015 ซึ่งจัดเป็นปีที่ 28 แล้ว สถานที่จัดคือ Wells Fargo Center ในเมืองฟิลาเดเฟีย, รัฐเพนซิลเวเนีย สหรัฐอเมริกา เมื่อวันที่ 25 มกราคม 2015
เบื้องหลัง.
ในศึก เฮลอินเอเซล (2014) จอห์น ซีนา ได้เอาชนะ แรนดี ออร์ตัน ในแมตช์เฮลอินเอเซล และได้สิทธิ์เป็นผู้ท้าชิงอันดับ 1 ในการชิงแชมป์ WWE World Heavyweight Championship กับ บร็อก เลสเนอร์ ต่อมาในศึก ซีนาเอาชนะเซท โรลลินส์ ในแมตช์จับฟาดใส่โต๊ะ และป้องกันสิทธิ์การเป็นผู้ท้าชิงอันดับ 1 ได้สำเร็จ ในรอว์ (5 มกราคม 2015) ทริปเปิล เอช กับ สเตฟานี แม็กแมน ได้ประกาศให้ เซท โรลลินส์ เข้าร่วมชิงแชมป์ WWE World Heavyweight Championship เป็นแมตช์สามเส้า
ในทีแอลซี: เทเบิล แลดเดอร์ แอนด์ แชร์ เรนส์ได้รีเทิร์นกลับมาปล้ำอีกครั้ง โดยออกมาในช่วงท้ายแมตช์ของ จอห์น ซีนา และเซท โรลลินส์ เพื่อจัดการกับ บิ๊กโชว์ ที่ออกมาอัดซีนา นอกจากนี้ เรนส์ยังออกตัวประกาศเป็นคนแรกด้วยว่า เขาจะร่วมปล้ำในแมตช์ รอยัลรัมเบิล ในรอว์ (29 ธันวาคม 2014) แดเนียล ไบรอัน ได้ประกาศจะเข้าร่วมแมตช์ รอยัลรัมเบิล ในเมนอีเวนต์ (6 มกราคม 2015) เจ้าของแชมป์ WWE United States Championship รูเซฟ ได้ประกาศจะเข้าร่วมแมตช์ รอยัลรัมเบิล ในสแมคดาวน์ (9 มกราคม 2015) เบรย์ ไวแอ็ตต์ และเจ้าของแชมป์ WWE Intercontinental Championship แบด นิวส์ บาร์เร็ตต์ ได้ประกาศจะเข้าร่วมแมตช์ รอยัลรัมเบิล ในรอว์ (12 มกราคม 2015) ดีน แอมโบรส ได้ประกาศจะเข้าร่วมแมตช์ รอยัลรัมเบิล ในเมนอีเวนต์ (13 มกราคม 2015) โกลด์และสตาร์ดัสต์ ได้ประกาศจะเข้าร่วมแมตช์ รอยัลรัมเบิล ในสแมคดาวน์ (15 มกราคม 2015) บิ๊กโชว์ และ เคน ได้ประกาศจะเข้าร่วมแมตช์ รอยัลรัมเบิล ในรอว์ (19 มกราคม 2015) อาร์-ทรูธ, เดอะมิซ และ แดเมียน มิซดาว ได้ประกาศจะเข้าร่วมแมตช์ รอยัลรัมเบิล ในสแมคดาวน์ (22 มกราคม 2015) ได้มีการคัดเลือกผู้เข้าร่วม รอยัลรัมเบิล โดยดอล์ฟ ซิกก์เลอร์ชนะแบด นิวส์ บาร์เร็ตต์, ไรแบ็ก ชนะฟาล์ว รูเซฟ, ลู้ก ฮาร์เปอร์ ชนะอีริก โรแวน และแดเนียล ไบรอันเอาชนะเคนไปได้ในแมตช์ไม่มีกฏกติกา ทำให้ไบรอันรักษาสิทธิ์ในการเข้าร่วมรอยัลรัมเบิลได้สำเร็จ
ผลการปล้ำ.
ผลแมตช์การปล้ำรอยัลรัมเบิล.
สมาชิกใหม่ออกมาประมาณทุก 90 วินาที
สมาคมบิลเลียดและสนุกเกอร์อาชีพโลก

สมาคมบิลเลียดและสนุกเกอร์อาชีพโลก  เป็นองค์กรที่ควบคุมดูแลการแข่งขันสนุกเกอร์อาชีพและบิลเลียดอังกฤษ โดยมีสำนักงานใหญ่อยู่ที่เมืองบริสตอล ประเทศอังกฤษ ก่อตั้งในชื่อสมาคมนักบิลเลียดอาชีพ (PBPA) ในปี 1946 โดยมี โจ เดวิส เป็นประธาน ต่อมาได้ฟื้นขึ้นมาอีกครั้งอีกครั้งในปี 1968 หลังจากไม่มีการแข่งขันมานานหลายปี และเปลี่ยนชื่อเป็นสมาคมบิลเลียดและสนุกเกอร์อาชีพโลก ในปี 1970 ประธานคนปัจจุบันคือ เจสัน เฟอร์กูสัน
WPBSA เป็นผู้วางกฎและเผยแพร่กฎอย่างเป็นทางการในกีฬาทั้งสองประเภท โดยส่งเสริมการพัฒนากีฬาทั้งสองประเภททั่วโลกทั้งในระดับทั่วไป ระดับสมัครเล่น และระดับมืออาชีพ บังคับใช้กฎระเบียบเกี่ยวกับพฤติกรรมและลงโทษผู้เล่นที่ฝ่าฝืนกฎ และทำงานเพื่อปราบปรามการทุจริต เช่น การสืบสวนความผิดปกติในการพนัน นอกจากนี้ยังมีส่วนร่วมในการพัฒนาการฝึกสอนและการฝึกอบรมผู้ตัดสิน
ไชนาโอเพน

ไชนาโอเพน  อาจจะหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
พระธรรมรัตนากร (สีนวล ปญฺญาวชิโร)

พระธรรมรัตนากร นามเดิม สีนวล เรืองอำพันธ์ ฉายา ปญฺญาวชิโร (29 มิถุนายน 2482 - 7 มีนาคม 2564) อดีตเจ้าอาวาสวัดพระเชตุพนวิมลมังคลารามราชวรมหาวิหาร อดีตอธิบดีสงฆ์วัดพระเชตุพนวิมลมังคลาราม และอดีตที่ปรึกษาเจ้าคณะภาค 15
ชาติภูมิ.
พระธรรมรัตนากร มีนามเดิมว่า สีนวล เรืองอำพันธ์ เกิดเมื่อวันพฤหัสบดีที่ 29 มิถุนายน พ.ศ. 2482 ตรงกับวันขึ้น 13 ค่ำ เดือน 6 ปีเถาะ ที่บ้านเลขที่ 34 หมู่ที่ 4 ตำบลไผ่วง อำเภอวิเศษชัยชาญ จังหวัดอ่างทอง บิดาชื่อ นายฟุ้ง เรืองอำพันธ์ มารดาชื่อนางทุเรียน เรืองอำพันธ์
วันที่ 10 มีนาคม พ.ศ. 2564 พระบาทสมเด็จพระวชิรเกล้าเจ้าอยู่หัว โปรดเกล้าโปรดกระหม่อมฯ ให้ นาย ฐาปน สิริวัฒนภักดี เป็นประธานในพิธีพระราชทานน้ำหลวงสรงศพสวดอภิธรรม ณ ศาลาเลื่อนศักดิ์ เจียมอุดม วัดพระเชตุพนวิมลมังคลารามราชวรมหาวิหาร
อุปสมบท.
บรรพชาเป็นสามเณร เมื่อวันอังคารที่ 15 กรกฎาคม พ.ศ. 2495 ตรงกับวันแรม 8 ค่ำ เดือน 8 ปีมะโรง ณ วัดต้นทอง ตำบลไผ่วง อำเภอวิเศษชัยชาญ จังหวัดอ่างทอง
ต่อมาได้อุปสมบทเป็นพระภิกษุ เมื่อวันพุธที่ 6 พฤษภาคม พ.ศ. 2502 ตรงกับวันแรม 13 ค่ำ เดือน 5 ปีกุน ณ วัดโบสถ์วรดิตถ์ ตำบลป่าโมก อำเภอป่าโมก จังหวัดอ่างทอง โดยมีสมเด็จพระอริยวงศาคตญาณ (ปุ่น ปุณฺณสิริ) ขณะดำรงสมณศักดิ์ที่พระธรรมวโรดม เป็นพระอุปัชยาจารย์ พระปาโมกข์มุนี (บุญศรี สิริทตฺโต) ขณะดำรงสมณศักดิ์ที่พระครูปาโมกข์คณารักษ์ เจ้าคณะอำเภอปาโมกข์ เจ้าอาวาสวัดป่าโมก ตำบลป่าโมก อำเภอป่าโมก จังหวัดอ่างทอง เป็นพระกรรมวาจาจารย์ และพระวิเศษชยสิทธิ์ (ผวน อวิกฺเขโป) ขณะดำรงสมณศักดิ์ที่พระครูวิเศษชยสิทธิ์ เจ้าคณะจังหวัดอ่างทอง เจ้าอาวาสวัดอ่างทอง ตำบลตลาดหลวง อำเภอเมืองอ่างทอง จังหวัดอ่างทอง เป็นพระอนุสาวนาจารย์ ได้รับฉายาว่า "ปัญฺญาวชิโร"
ความรู้พิเศษ.
ภาษาอังกฤษ และวิชาเลขานุการ
ซูโวเม็นมาร์ซัลก์กา

ซูโวเม็นมาร์ซัลก์กา  เป็นภาพยนตร์แนวเสียดสีชีวประวัติร่วมมือกันระหว่างฟินแลนด์และเคนยา โดยเสียดสีเรื่องราวชีวิตของจอมพลแห่งฟินแลนด์คาร์ล กุสตาฟ เอมิล มันเนอร์เฮม ภาพยนตร์ผลิตโดย Savane Productions และ Filmistuudio Kalevipojad ภาพยนตร์กำกับโดยผู้กำกับชาวเคนยา Gilbert Lukalia ภาพยนตร์ออกฉายในเทศการภาพยนตร์นานาชาติเฮลซิงกิ ในวันที่ 28 กันยายน ค.ศ. 2012
ผีชีวะ 2 ผ่าวิกฤตไวรัสสยองโลก

ผีชีวะ 2 ผ่าวิกฤตไวรัสสยองโลก  เป็นภาพยนตร์สยองขวัญที่ออกฉายในปี ค.ศ. 2004 นำแสดงโดย มิลลา โยโววิช ภาพยนตร์เรื่องนี้เป็นภาพยนตร์ภาคที่สองในภาพยนตร์ชุด เรซิเดนท์อีวิล ต่อจากภาพยนตร์เรื่อง ผีชีวะ และภาพยนตร์เรื่องนี้มีภาคต่อคือ ผีชีวะ 3 สงครามสูญพันธุ์ไวรัส
ภาพยนตร์เรื่องนี้อิงเค้าโครงเรื่องจากเกม "เรซิเดนต์อีวีล ภาค 2" และ ""
เนื้อเรื่อง.
ในภาค 2 นี้จะบอกเล่าเรื่องราวต่อจากภาคที่แล้ว ซึ่งกล่าวถึงผู้คนที่รอดชีวิตอยู่ใน เมืองแร็คคูนซิตี้ ยังคงติดอยู่ภายในวงล้อมกลายเป็นเมืองที่ถูกปิดตาย ซึ่ง 1 ในนั้นก็คือ อลิซ ที่นับตั้งแต่เธอถูกอัมเบรลล่า คอร์เปอเรชั่น จับตัวไปเป็นหนูทดลองก็ทำให้เธอกลายมาเป็นสุดยอดสาวนักสู้ ผู้มีความสามารถเหนือมนุษย์ ด้วยพละกำลัง, ประสาทสัมผัส และความหลักแหลม เธอจะเป็นความหวังให้กับทุกคนที่ยังมีชีวิตอยู่รอดในเมืองที่เต็มไปด้วยเหล่าผีดิบร้าย แต่ฝันร้ายก็ยังไม่จบลง ท่ามกลางเมืองที่แทบปราศจากผู้คนนั้น เหล่าซอมบี้ก็ออกตามล่าเธออย่างกระชั้นชิด และในดงผีชีวะเหล่านั้น อลิซก็พบเข้ากับเหล่าทหารหน่วยรบพิเศษที่นำทีมโดย "จิล วาเลนไทน์" และ "คาร์ลอส โอลิเวร่า" และเกมการไล่ล่ายิ่งเข้มข้นขึ้นเมื่อ "นีเมสิส" ปรากฏกายขึ้น และมีจุดประสงค์เพื่อจัดการกับอลิซโดยเฉพาะ
โกปปาอีตาเลีย 2017 นัดชิงชนะเลิศ

การแข่งขัน โกปปาอีตาเลีย 2017 นัดชิงชนะเลิศ เป็นการตัดสินหาทีมชนะเลิศของ โกปปาอีตาเลีย ฤดูกาล 2016–17, ฤดูกาลที่ 69 ของฟุตบอลถ้วยหลักของประเทศอิตาลี. นัดนี้ลงเล่นเมื่อวันที่ 17 พฤษภาคม ค.ศ. 2017 ที่ สตาดีโอโอลิมปีโก ใน โรม ระหว่าง ยูเวนตุส และ ลาซีโอ. 
ยูเวนตุส ชนะนัดนี้ด้วยผล 2–0 จากสองประตูในครึ่งเวลาแรกของ ดานีแยล อัลวิส และ เลโอนาร์โด โบนุชชี, ชนะเลิศโกปปา อีตาเลียเป็นครั้งที่สามติดต่อกันและรวมทั้งสิ้นเป็นสมัยที่ 12.
เส้นทางสู่นัดชิงชนะเลิศ.
"หมายเหตุ: (H: เหย้า; A: เยือน)."
แมตช์.
การเปลี่ยนแปลงวันแข่งขัน.
โกปปาอีตาเลีย 2017 นัดชิงชนะเลิศ ตามกำหนดเดิมจะต้องลงเล่นในวันที่ 2 มิถุนายน, อย่างไรก็ตามการเข้าร่วมของยูเวนตุสใน ยูฟ่าแชมเปียนส์ลีก นัดชิงชนะเลิศ 2017 ในวันที่ 3 มิถุนายน, วันที่จะต้องเปลี่ยนแปลงไปเป็นวันที่ 17 พฤษภาคม.
รายละเอียด.
<onlyinclude>
</onlyinclude>
คาซัคสถานเนชันแนลลีก (วอลเลย์บอลหญิง)

คาซัคสถานเนชันแนลลีก  เป็นการแข่งขันวอลเลย์บอลระดับสูงสุดของประเทศคาซัคสถาน ก่อตั้งขึ้นในปี ค.ศ. 1992 อยู่ภายใต้การกำกับของสหพันธ์วอลเลย์บอลคาซัคสถาน
การแข่งขันแบ่งออกเป็น 3 ระดับได้แก่ เนชันแนลลีก (สูงสุด) และ เมเจอร์ลีกแบ่งออกเป็น 2 ลีกคือ ลีกเอ และ ลีกบี
ทำเนียบผู้ชนะเลิศ.
<templatestyles src="Col-begin/styles.css"/>
โว้ก (นิตยสาร)

โว้ก  เป็นนิตยสารแฟชั่นและครรลองชีวิตของชาวอเมริกัน ที่ประกอบไปด้วยองค์ประกอบหลายอย่าง เช่น แฟชั่น ความงาม วัฒนธรรม การใช้ชีวิต และเวทีเดินแบบ โว้กเริ่มทำนิตยสารรายสัปดาห์ในปี ค.ศ. 1892 ในสหรัฐอเมริกาก่อนที่จะกลายเป็นนิตยสารรายเดือนในภายหลัง
"บริติชโว้ก" เป็นฉบับต่างประเทศฉบับแรกที่เปิดตัวครั้งแรกในปี ค.ศ. 1916 ในขณะที่ "โว้กอิตาเลีย" เวอร์ชันของอิตาลีได้รับการขนานนามว่าเป็นนิตยสารแฟชั่นชั้นนำของโลก และปัจจุบันมีโว้กฉบับต่างประเทศทั้งหมดรวม 26 ฉบับ
ประวัติ.
ช่วงปีแรก ๆ.
ในปี ค.ศ. 1892 อาร์เทอร์ บอลด์วิน เทอร์นอร์ เป็นนักธุรกิจชาวอเมริกันผู้ก่อตั้ง "นิตยสารโว้ก" เป็นนิตยสารรายสัปดาห์ในสหรัฐอเมริกา ได้รับการสนับสนุนโดยคริสโตเฟอร์ ไรต์ ฉบับแรกได้รับการตีพิมพ์ในวันที่ 17 ธันวาคมของปีนั้น ด้วยราคาปิด 10 เซ็นต์ เนื้อหาของนิตยสารจะเติบโตช้ามากในช่วงเวลานี้
ค.ศ. 1905-1920: คอนเด นาสท์.
คอนเด นาสท์ ซื้อโว้กในปี ค.ศ. 1905 หนึ่งปีก่อนการตายของเทอร์นอร์ และค่อย ๆ ขยายการตีพิมพ์ เขาเปลี่ยนไปเป็นนิตยสารรายปักษ์ และเริ่ม"โว้ก"ต่างประเทศในปี ค.ศ. 1910 นาสท์ได้เปลี่ยนความสนใจของนิตยสารไปที่ผู้หญิง และในไม่ช้าราคาของนิตยสารก็เพิ่มขึ้น จำนวนสิ่งพิมพ์และผลกำไรของนิตยสารเพิ่มขึ้นอย่างมากภายใต้การบริหารของนาสท์ จนถึงปี ค.ศ. 1911 แบรนด์"โว้ก" ได้รับชื่อเสียงว่ายังคงรักษาเป้าหมายไว้ และเป็นกลุ่มเป้าหมายที่ยอดเยี่ยม
ค.ศ. 1920-1970: การขยายตัว.
จำนวนสมาชิกนิตยสารเพิ่มขึ้นในช่วงภาวะเศรษฐกิจตกต่ำครั้งใหญ่ และอีกครั้งในช่วงสงครามโลกครั้งที่สอง
ในเดือนกรกฎาคมปี ค.ศ. 1932 นิตยสารเปิดตัวภาพปกสีเป็นครั้งแรก ถ่ายโดยช่างภาพเอ็ดเวิร์ด สไตเชน เป็นรูปนางแบบแสดงท่าทางในชุดว่ายน้ำที่กำลังยกลูกบอลชายหาด
ในปี ค.ศ. 1930 นิตยสารได้ลดภาพประกอบแฟชั่นลง และพวกเขาเริ่มเปลี่ยนเป็นการถ่ายภาพจากศิลปินคนดังต่าง ๆ
ในปี ค.ศ. 1960 ไดอาน่า วีนแลนด์ ได้ขึ้นเป็นหัวหน้าบรรณาธิการนิตยสารโว้ก ได้มีการมุ่งเน้นที่แฟชั่นร่วมสมัย การปฏิวัติทางเพศ การกล่าวถึงเรื่องเพศอย่างเปิดเผย
ในปี ค.ศ. 1973 โว้กได้เปลี่ยนเป็นนิตยสารรายเดือน ภายใต้หัวหน้าบรรณาธิการ เกรซ มิราเบลลา
ค.ศ. 1988-ปัจจุบัน: การนำของแอนนา วินเทอร์.
ในเดือนกรกฎาคม ค.ศ. 1988 แอนนา วินเทอร์ หัวหน้าบรรณาธิการของโว้กคนใหม่ เธอพยายามที่จะทำให้ทุกคนเข้าถึงนิตยสารได้ง่ายขึ้น มุ่งเน้นไปที่แนวคิดใหม่ การเข้าถึงแฟชั่นสำหรับผู้ชมที่กว้างขึ้น
ฉบับพิเศษ.
บุคคลที่ได้รับให้มีความสำคัญในการถ่ายปกนิตยสารโว้กอเมริกัน
บรรณาธิการของฉบับนานาชาติ.
บุคคลที่ได้ทำหน้าที่เป็นหัวหน้าบรรณาธิการของ "นิตยสารโว้ก"
แคลิฟอร์นิเคชัน

แคลิฟอร์นิเคชัน  เป็นสตูดิโออัลบั้มลำดับที่ 7 ของวงร็อกสัญชาติอเมริกัน เรดฮอตชิลีเพปเปอส์ อัลบั้มได้เปิดตัวในวันที่ 8 มิถุนายน ค.ศ. 1999 ผ่านทางค่ายวอร์เนอร์บราเธอส์ โดยมีริก รูบิน เป็นโปรดิวเซอร์ "แคลิฟอร์นิเคชัน" ได้อดีตมือกีตาร์ประจำวง จอห์น ฟรัสซิแอนเต กลับมาเล่นอีกครั้งภายหลังจากการร่วมวงในอัลบั้ม "Mother's Milk" (ค.ศ. 1989) และ "Blood Sugar Sex Magik" (ค.ศ. 1991) ซึ่งเขามาแทนตำแหน่งของเดฟ นาวาร์โร ที่ออกจากวงไป การกลับมาของ ฟรัสซิแอนเต ได้ทำให้ดนตรีของวงเปลี่ยนไปโดยสิ้นเชิง อัลบั้มมีการใช้เนื้อหาโดยรวมที่เกี่ยวข้องกับการเสียดสีเรื่องเพศ ซึ่งค่อนข้างเกี่ยวพันธ์กับวง แต่ก็ยังมีการธีมอื่นๆ ด้วยทั้ง ความต้องการทางเพศ ความตาย การคิดฆ่าตัวตาย แคลิฟอร์เนีย สารเสพติด โลกาภิวัฒน์ และการท่องเที่ยว
ภายหลังออกอัลบั้ม "แคลิฟอร์นิเคชัน" แล้ว ได้กลายเป็นสตูดิโออัลบั้มที่ประสบความสำเร็จในยอดจำหน่ายสูงสุดของวง ด้วยยอดจำหน่ายกว่า 15 ล้านชุดทั่วโลก และกว่า 6 ล้านชุดในสหรัฐอเมริกาเพียงที่เดียว ในปี ค.ศ. 2002 อัลบั้มได้จำหน่ายไปแล้วกว่า 4 ล้านชุดในยุโรป มีซิงเกิลฮิตที่รู้จักกันดีทั้ง "Otherside", "Californication", "Parallel Universe", "Scar Tissue", "Around the World" และ "Road Trippin'" และมีซิงเกิลที่ได้รับรางวัลแกรมมีในเพลง "Scar Tissue" อัลบั้มได้ติดอันดับ 3 บนบิลบอร์ด 200 อัลบั้มยังติดอันดับ 399 ในหัวข้อ "500 อัลบั้มที่ยิ่งใหญ่ที่สุดตลอดกาล" จากนิตยสารโรลลิงสโตน
การบันทึกครั้งนี้นับเป็นการเปลี่ยนแปลงครั้งสำคัญในแนวทางทำดนตรีของวง เกร็ก เทต แห่งนิตยสารโรลลิงสโตน ได้กล่าวว่า "ในขณะที่อัลบั้มก่อนหน้านี้ทั้งหมดของ เรดฮอตชิลีเพปเปอส์ ดูมีชีวิตชีวาสูง แต่ใน "แคลิฟอร์นิเคชัน" นั้นกลับกล้าที่จะทำให้มันมีจิตวิญญาณและความศักดิ์สิทธิ์" นักวิจารณ์คนอื่นอย่างพอล เวอร์นา จากบิลบอร์ด ก็ได้แสดงความเห็น ว่าอัลบั้มนำออกมาซึ่ง "ความเบาของความไพเราะกว่า" ตรงข้ามกับ 6 อัลบั้มก่อนหน้านี้ทั้งหมด ซึ่งทำให้เขามือเบส ฟลี กลับจากการดีดเบสด้วยมือมาใช้ปิ้กดีดแทน
พีต ดันน์

ปีเตอร์ อิงแลนด์ (Peter England; เกิด 9 พฤศจิกายน ค.ศ. 1993) เป็นนักมวยปล้ำอาชีพและโปรโมเตอร์ชาวอังกฤษที่เซ็นสัญญากับWWE และสมาคมอิสระในยุโรปและบางครั้งในสหรัฐอเมริกา ภายใต้ชื่อ พีต ดันน์ (Pete Dunne)
เขาเริ่มฝึกอาชีพนักมวยปล้ำเมื่ออายุได้ 12 ปีในปี 2005 และเปิดตัวในปี 2007 ตั้งแต่นั้นเป็นต้นมาเขาได้ปล้ำในหลายสมาคมอย่างกว้างขวางในสหราชอาณาจักรเช่น Progress Wrestling, Revolution Pro Wrestling (RPW), Insane Championship Wrestling (ICW) และ Attack! Pro Wrestling (Attack!) นอกเหนือจากสหราชอาณาจักรแล้ว เขาได้ปล้ำในต่างประเทศในประเทศเยอรมนีกับ Westside Xtreme Wrestling (wXw), ในสหรัฐอเมริกากับ Pro Wrestling Guerrilla (PWG) และญี่ปุ่นกับ Michinoku Pro Wrestling
ในปี 2022 พีต ดันน์ได้ขึ้นค่ายหลักสังกัดสแมคดาวน์โดยร่วมกลุ่มเชมัสและริดจ์ ฮอลแลนด์และเปลี่ยนชื่อเป็น บุตช์ (Butch) จนถึง 2024 ก็ได้กลับมาใช้ชื่อเดิมอีกครั้ง
สโมสรฟุตบอลแมนเชสเตอร์ยูไนเต็ดในฤดูกาล 2017–18

สโมสรฟุตบอลแมนเชสเตอร์ยูไนเต็ดในฤดูกาล 2017–18 เป็นฤดูกาลที่ 26 ของแมนเชสเตอร์ยูไนเต็ดในพรีเมียร์ลีก และเป็นฤดูกาลที่ 43 ของพวกเขาในลีกสูงสุดของฟุตบอลอังกฤษ
นัดก่อนเปิดฤดูกาลและนัดกระชับมิตร.
แมนเชสเตอร์ยูไนเต็ด ได้ออกประกาศทัวร์ล่วงหน้าในฤดูกาล 2017–18 ของพวกเขาที่ประเทศสหรัฐอเมริกา, ซึ่งรวมไปถึงครั้งแรกของ แมนเชสเตอร์ดาร์บี ที่จะลงเล่นนอกสหราชอาณาจักร, ในรายการ อินเตอร์เนชันแนลแชมเปียนส์คัพ. ทัวร์นี้ยังรวมไปถึงเกมที่จะพบกับ เรอัลมาดริด และ บาร์เซโลนา. ทัวร์อเมริกาจะเริ่มต้นขึ้นในนัดที่พบกับ แอลเอ แกแล็กซี ในวันที่ 15 กรกฎาคม ค.ศ. 2017. ยูไนเต็ดจะต้องเผชิญหน้ากับ วาเลเรนกา ที่ประเทศนอร์เวย์ในเกมกระชับมิตรนัดสุดท้ายก่อนเปิดฤดูกาลใหม่. การเตรียมการในนัดสุดท้ายระหว่างก่อนเปิดฤดูกาลเป็นการเดินทางไปยัง สาธารณรัฐไอร์แลนด์ เพื่อเผชิญหน้ากับ ซัมป์โดเรีย.
ยูฟ่าซูเปอร์คัพ.
แมนเชสเตอร์ยูไนเต็ด, ในฐานะทีมชนะเลิศของ ยูฟ่ายูโรปาลีก ฤดูกาล 2016–17 จะต้องมาเผชิญหน้ากับ เรอัลมาดริด, ทีมชนะเลิศของ ยูฟ่าแชมเปียนส์ลีก ฤดูกาล 2016–17 สำหรับยูฟ่าซูเปอร์คัพ 2017 ที่จะมีขึ้นในวันที่ 8 สิงหาคม ค.ศ. 2017, ที่ ฟิลิป ทู อาเรนา ในเมือง สกอเปีย, มาซิโดเนีย.
พรีเมียร์ลีก.
พรีเมียร์ลีก ฤดูกาล 2017–18 จะเริ่มเตะในวันเสาร์ที่ 12 สิงหาคม ค.ศ. 2017 และจะสิ้นสุดในวันอาทิตย์ที่ 13 พฤษภาคม ค.ศ. 2018
เอฟเอคัพ.
แมนเชสเตอร์ยูไนเต็ด เข้าสู่เอฟเอคัพ ในรอบสามร่วมกับทั้งหมด 20 สโมสรพรีเมียร์ลีกที่ได้รับสิทธิ์บายอัตโนมัติแต่ละนัดซึ่งจะลงเล่นระหว่างวันที่ 5–8 มกราคม ค.ศ. 2018
ยูฟ่าแชมเปียนส์ลีก.
แมนเชสเตอร์ยูไนเต็ด ได้เข้าสู่รอบแบ่งกลุ่มของ แชมเปียนส์ลีก ในฐานะทีมชนะเลิศของ ยูฟ่ายูโรปาลีก ฤดูกาล 2016–17. การจับสลากมีขึ้นในวันที่ 24 สิงหาคม พ.ศ. 2560 (ค.ศ. 2017), โดยที่แมนเชสเตอร์ยูไนเต็ดอยู่ในโถที่ 2 โดยผลการจับสลาก แมนเชสเตอร์ยูไนเต็ด อยู่ในกลุ่ม A ร่วมกับ เอฟซี บาเซิล, ซีเอสเคเอ มอสโก และ เบนฟิกา โดยทีมที่มีคะแนนเป็นอันดับ 1 และ 2 จะเข้ารอบต่อไป
รอบแพ้คัดออก.
หลังจากเป็นแชมป์ในกลุ่ม A ยูไนเต็ดถูกจับสลากพบกับสโมสรจากสเปน เซบิยา ในรอบ 16 ทีมสุดท้าย. โดยเป็นการพบกันครั้งแรกของทั้ง 2 ทีม
สถิติผู้เล่น.
"สถิติคิดคำนวณเมื่อวันที่ 19 พฤษภาคม ค.ศ. 2018."
ชาวกาตาลา

ชาวกาตาลา  หรือ ชาวกาตาลัน  คือกลุ่มชาติพันธุ์โรมานซ์ (Romance) ซึ่งพูดภาษากาตาลา หรือมีเชื้อชาติกาตาลาผสมผสานอยู่ ส่วนใหญ่อาศัยอยู่ในกาตาลุญญา สเปน, กาตาลุญญาดัลนอร์ต (กาตาลุญญาเหนือ) ในฝรั่งเศส และประเทศอันดอร์รา โดยคนกาตาลาส่วนใหญ่นับถือศาสนาคริสต์ นิกายโรมันคาทอลิก
ภูมิศาสตร์.
ชาวกาตาลาส่วนใหญ่อาศัยอยู่ในกาตาลุญญา ซึ่งเป็นเขตปกครองตนเองในสเปน ผู้พูดภาษากาตาลาจำนวนไม่น้อยกว่า 100,000 คนอาศัยอยู่ในเขตเปอีกาตาล็อง (pays catalan) ในฝรั่งเศส มีชาวกาตาลา ซึ่งมีจำนวนไม่ทราบอย่างแน่ชัด ได้อพยพย้ายถิ่นฐานไปยังประเทศต่าง ๆ ที่เคยที่อยู่ภายใต้จักรวรรดิสเปน เช่น กลุ่มประเทศลาตินอเมริกา และ ฟิลิปปินส์ เป็นต้น นอกจากนี้ ยังมีการย้ายถิ่นฐานออกจากกาตาลุญญาไปยังประเทศอื่น ๆ ภายหลังช่วงสงครามกลางเมืองสเปนอีกด้วย
วัฒนธรรมและสังคม.
ภาษา.
ภาษากาตาลาเป็นภาษาในกลุ่มภาษาโรมานซ์ ภาษาที่อยู่ในกลุ่มภาษาโรมานซ์อื่นที่มีความใกล้เคียงกับภาษากาตาลามากที่สุด คือ ภาษาอุตซิตา ซึ่งทั้งสองภาษานี้ มีไวยากรณ์และคำศัพท์คล้ายคลึงกับภาษาภาษาโรมานซ์ตะวันตกอื่น ๆ เช่น ภาษาสเปน ภาษาฝรั่งเศส ภาษาโปรตุเกส และ ภาษาอารากอน ภาษากาตาลา สามารถแบ่งออกเป็นสำเนียงต่าง ๆ โดยสำเนียงที่มีผู้พูดมากที่สุดคือ กาตาลากลาง (català central) 
ผู้พูดภาษากาตาลา มีมากกว่า 9.8 ล้านคน (ค.ศ. 2011) โดย 5.9 ล้านคนอาศัยอยู่ในกาตาลุญญา ซึ่งภายในกาตาลุญญา ผู้พูดกาตาลาส่วนใหญ่ สามารถพูดได้สองภาษา โดยผู้ที่อาศัยอยู่ในสเปนมักพูดภาษาสเปนเป็นอีกภาษาหนึ่ง ส่วนผู้ที่อาศัยอยู่ในฝรั่งเศส มักพูดภาษาฝรั่งเศสและภาษากาตาลา
เมื่อเดือนกันยายน ค.ศ. 2005 .cat ซึ่งเป็นโดเมนระดับบนสุดที่ใช้ภาษากาตาลาเป็นภาษาหลัก ได้รับการอนุมัติให้เป็นโดเมนของเว็บเพจที่ใช้ภาษากาตาลา เพื่อเป็นการส่งเสริมการใช้ภาษากาตาลาในโลกออนไลน์ให้มากขึ้น
การนุ่งห่มตามประเพณี.
ปัจจุบัน เครื่องแต่งกายตามประเพณีกาตาลา มักสวมใส่ในงานเฉลิมฉลองต่าง ๆ เท่านั้น ประกอบด้วย หมวกบาร์ราตินา (barretina) (หมวกยาว รูปทรงคล้ายคลึงกับหมวกนอน ทำจากขนสัตว์ โดยมากจะเป็นสีแดงหรือสีม่วง) และฟาชา (faixa) (ผ้าพันเอว หรือเข็มขัด) ซึ่งทั้งสองมักสวมใส่โดยผู้ชาย ส่วนผู้หญิงมักสวมใส่เร็ต (ret) (ผ้าคลุมผม) รองเท้าที่สวมใส่ควบคู่ เรียกว่า อัสปาร์แด็ญญา (espardenya)
ผีชีวะ 3 สงครามสูญพันธุ์ไวรัส

ผีชีวะ 3 สงครามสูญพันธุ์ไวรัส  เป็นภาพยนตร์สยองขวัญที่ออกฉายในปี ค.ศ. 2007 นำแสดงโดย มิลลา โยโววิช ภาพยนตร์เรื่องนี้เป็นภาพยนตร์ภาคที่สามในภาพยนตร์ชุด เรซิเดนท์อีวิล ต่อจากภาพยนตร์เรื่อง ผีชีวะ 2 ผ่าวิกฤตไวรัสสยองโลก และภาพยนตร์เรื่องนี้มีภาคต่อคือ ผีชีวะ 4 สงครามแตกพันธุ์ไวรัส โดยมีเค้าโครงเรื่องส่วนใหญ่มาจากเกม เรซิเดนต์อีวิล ของ แคปคอม
เนื้อเรื่องย่อ.
หลังจากผ่านเหตุการณ์เมืองแรคคูนซิตีใน ผีชีวะ 2 แล้ว แต่สงครามก็ยังไม่จบสิ้น เมื่อวันสิ้นโลกกำลังจะมาถึง…ที-ไวรัส ผลงานมรณะของบริษัทอัมเบรลล่าคอร์เปอเรชั่นแพร่กระจายเหมือนไฟป่า ไปทั่วสหรัฐ แล้วก็ทั่วโลก… ทำให้มนุษย์กลายเป็นซอมบี้กระหายเลือด เมื่อไม่มีที่ใดปลอดภัย คาร์ลอส โอลิเวร่า และ แอลเจ พร้อมด้วยผู้รอดชีวิตรายใหม่ ได้แก่ แคลร์, เคมาร์ท และเนิร์สเบ็ตตี้ จึงทำการรวบรวมผู้รอดชีวิตรายอื่นๆ ออกเดินทางข้ามทะเลทรายไปเรื่อยๆเป็นขบวนรถหุ้มเกราะ พวกเขากำลังตามหาผู้รอดชีวิตรายอื่นๆ แต่สิ่งที่พบเขาพบมีเพียง… ฝูงผีดิบ… ฉะนั้นสิ่งที่พวกเขาต้องการนั่นก็คือ ปืน และกระสุน เอาไว้ป้องกันตนเอง
ภายใต้ดินลับอีกแห่งหนึ่ง บริษัทอัมเบรลล่ายังคงดำเนินต่อไป โดย ดร.ไอแซค ซึ่งกำลังควานหาตัว อลิซ ซึ่งเป็นกุญแจเดียวที่จะเยียวยาหายนะนี้ได้ และเพื่อการทดลองต่อไปอย่างไม่จบสิ้น ไม่เพียงแค่อัมเบรลล่าคอร์ปเท่านั้นที่ต้องการตัวอลิซ แต่อลิซเองก็รอที่จะจัดการกับบริษัทนี้เช่นกัน
การปฏิรูปปีเคียวโฮ

การปฏิรูปปีเคียวโฮ (享保の改革) เป็นนโยบายทางด้านเศรษฐกิจและวัฒนธรรมที่เสนอโดย รัฐบาลโชกุนโทกูงาวะ ระหว่างปี ค.ศ. 1722 ถึง ค.ศ. 1730 ใน ยุคเอโดะ โดยผู้ที่นำเสนอการปฏิรูปครั้งนี้คือ โทกูงาวะ โยชิมูเนะ โชกุนคนที่ 8 โดยปีนั้นเป็นปีที่ 20 แห่งการดำรงตำแหน่งโชกุนของโยชิมูเนะซึ่งที่มาของชื่อการปฏิรูปครั้งนี้มาจากชื่อปีรัชศกปีหนึ่งที่ชื่อว่า เคียวโฮ ที่บังคับใช้ตั้งแต่เดือนกรฎาคม พ.ศ. 2259 – เมษายน พ.ศ. 2279 (ค.ศ. 1716 - ค.ศ. 1736)
โดยการปฏิรูปครั้งนี้ได้เป็นต้นแบบของการปฏิรูปที่สำคัญในยุคเอโดะอีก 3 ครั้ง
บรรณานุกรม.
<templatestyles src="Reflist/styles.css" />
เพลงชาติราชอาณาจักรอัฟกานิสถาน

การสดุดีครั้งใหญ่"  รู้จักกันในบทเปิดว่า "กษัตริย์ผู้กล้าหาญและสูงส่งของเรา"  เป็นเพลงชาติราชอาณาจักรอัฟกานิสถานใน ค.ศ. 1943 ถึง 1973 เพลงนี้เริ่มใช้งานอย่างเป็นทางการใน ค.ศ. 1943 และแทนที่เพลงชาติแรกที่เขียนขึ้นในรัชสมัยพระเจ้าอมานุลเลาะห์ ใน ค.ศ. 1973 ราชอาณาจักรถูกโค่นล้มในรัฐประหาร และเพลงนี้จึงถูกยกเลิก
การปกครองโปแลนด์ทางทหารของเยอรมนี

การปกครองโปแลนด์ทางทหารของเยอรมนี  คือ การยึดอำนาจทางทหารที่จัดตั้งขึ้นในช่วงเวลาสั้น ๆ ในช่วงหลังการบุกครองโปแลนด์ (กันยายน - ตุลาคม พ.ศ. 2482) ซึ่งยึดครองดินแดนโปแลนด์ปกครองโดย เวร์มัคท์ ก่อนจะที่โอนการบริหารจากเขตปกครองโดยทหารสู่พลเรือนในปีเดียวกัน
ผีชีวะ 4 สงครามแตกพันธุ์ไวรัส

ผีชีวะ 4 สงครามแตกพันธุ์ไวรัส  เป็นภาพยนตร์สยองขวัญที่ออกฉายในปี ค.ศ. 2010 นำแสดงโดย มิลลา โยโววิช ภาพยนตร์เรื่องนี้เป็นภาพยนตร์ภาคที่สี่ในภาพยนตร์ชุด เรซิเดนท์อีวิล ต่อจากภาพยนตร์เรื่อง ผีชีวะ 3 สงครามสูญพันธุ์ไวรัส และภาพยนตร์เรื่องนี้มีภาคต่อคือ ผีชีวะ 5 สงครามไวรัสล้างนรก ซึ่งภาพยนตร์เรื่องนี้กำกับโดย พอล ดับบลิว.เอส. แอนเดอร์สัน ผู้กำกับจากผีชีวะ ภาคแรก
เนื้อเรื่องย่อ.
เมื่อโลกถูกคุกคามโดยไวรัสที่เปลี่ยนให้เหยื่อกลายเป็นซอมบี้ ฮีโร่สาวสุดอันตราย อลิซ ก็เริ่มทำการค้นหาผู้ที่ยังมีชีวิตรอดและตามล่า อัลเบรลล่า คอร์ป ที่อยู่เบื้องหลังเหตุการณ์ทั้งหมด โดยที่อลิซต้องเดินไปทางไปยัง โตเกียว อลาสก้า และเมืองลอสแอนเจลิสที่เต็มไปด้วยฝูงซอมบี้ รวมถึงการผชิญหน้ากับอสูรกายที่โหดร้ายที่สุด เธอต้องนำกองทัพโคลนของเธอบุกเข้าฐานกำลังของ อัลเบรลล่า คอร์ป ที่มีประธานบริษัท อัลเบิร์ต เวสเกอร์ เป็นผู้อยู่เบื้องหลัง หลังจากเกิดการปะทะ อลิซ สูญเสียทั้งตัวโคลนและพลังพิเศษจนหมด เธอตัดสินใจบินไปยังอลาสก้าที่เธอได้รับประกาศจาก อาร์เคเดีย ว่าปลอดภัยจากที-ไวรัส ถึงแม้ที่นี่จะไม่ใช่สวรรค์อย่างที่เธอคิด แต่ อลิซ ก็ได้พบกับเพื่อนเก่าอย่าง แคลร์ ซึ่งสูญเสียความทรงจำไปทั้งหมด ทั้งสองออกเดินทางเพื่อหาคำตอบจนถึงเมืองลอสแอนเจลิส และพบกับกลุ่มผู้รอดชีวิตในคุกที่มีการป้องกันที่แน่นหนา อลิซ และ แคลร์ ได้พบกับ คริส พี่ชายของ แคลร์ ที่ถูกขังในคุก ทั้งสามจึงค้นพบกับมหันตภัยบางอย่างที่น่าสะพรึงเกินกลัวกว่าที่ทุกคนจะคาดคิด
คิม จ็อง-ซุก (เกิด พ.ศ. 2497)

คิม จ็อง-ซุก (เกาหลี: ; ฮันจา: ; อาร์อาร์: "Gim Jeong-suk"; เอ็มอาร์: "Kim Chŏng-suk"; 15 พฤศจิกายน พ.ศ. 2497) เป็นสุภาพสตรีหมายเลขหนึ่งของประเทศเกาหลีใต้ ด้วยเป็นภริยาของมุน แจ-อิน ประธานาธบดีคนที่ 19 ของประเทศ
คิม จ็อง-ซุกสำเร็จการศึกษาสาขาวิชาการขับร้องคลาสสิก (classical voice) มหาวิทยาลัยคย็องฮี ซึ่งเธอและมุน แจ-อิน สามีศึกษาที่มหาวิทยาลัยเดียวกัน และพบรักกันขณะเป็นนักศึกษาทำกิจกรรม (student activist) ส่วนตัวนับถือศาสนาคริสต์นิกายโรมันคาทอลิก มีชื่อทางศาสนาว่าโคลัมบา (Columba)
สโมสรฟุตบอลชะบาบอัลอะฮ์ลีดูไบ

สโมสรฟุตบอลชะบาบอัลอะฮ์ลีดูไบ  สโมสรฟุตบอลจากศึกโปรลีกในสหรัฐอาหรับเอมิเรตส์ที่ก่อตั้งขึ้นใน พ.ศ. 2560
สโมสรฟุตบอลแห่งนี้เกิดขึ้นจากการควบรวมสโมสรฟุตบอลดัง 3 สโมสรในสหรัฐอาหรับเอมิเรตส์คือ อัลอะฮ์ลี, ดูไบ และอัชชะบาบ เข้าด้วยกันตามคำสั่งของประธานาธิบดีสหรัฐอาหรับเอมิเรตส์ เนื่องจากทั้ง 3 สโมสรประสบปัญหามากมายทั้งทางด้านการเงินและยอดผู้ชม
บันทึกเลือดสงครามโลก

บันทึกเลือดสงครามโลก  เป็นภาพยนตร์อิงประวัติศาสตร์ของโปแลนด์ มีเนื้อหาเกี่ยวกับการสังหารหมู่กาตึญ ในปี ค.ศ. 1940 กำกับโดย Andrzej Wajda โดยได้เค้าโครงจากหนังสือ "Post Mortem: The Story of Katyn" ของ Andrzej Mularczyk ภาพยนตร์ผ่านเข้าชิงรางวัลภาพยนตร์ภาษาต่างประเทศยอดเยี่ยม ในงานประกาศผลรางวัลออสการ์ ครั้งที่ 80
เห็ดขอนขาว

เห็ดขอนขาว (ชื่อวิทยาศาสตร์ : Lentinus squarrosulas Mont. ,ชื่อสามัญ : เห็ดขอนขาว ,ชื่ออื่น : เห็ดมันมะม่วง เห็ดมัน)ลักษณะโดยทั่วไปของเห็ดขอนขาวและเห็ดขอนดำโดยทั่วไปแล้วลักษณะก้านจะชูออกมา และหมวกเห็ดจะมีรอยปุ๋มตรงกลางเล็กน้อย โดยที่ขนาดของหมวกเห็ดจะไม่ใหญ่มากและถ้าหากสีของเห็ดเป็นสีขาวทั้งต้นจะถูกเรียกว่าเห็ดขอนขาวแต่ถ้าที่หมวกเห็ดออกสีคล้ำๆหน่อยจะเรียกว่าเห็ดขอนดำส่วนมากจะขึ้นบนไม้เนื้อแข็งและก้อนเชื้อเห็ดที่ชาวไร่เพาะขึ้นมา
ลักษณะ.
ลักษณะทางกายภาพ.
พบในบริเวณที่ชื้นแฉะหรืองอกบนไม้เนื้อแข็ง จะขึ้นมากในช่วงที่มีอากาศร้อนอบอ้าว อุณหภูมิประมาณ 31ºC และสามารถพบได้บ่อยในฤดูฝน
ลักษณะรูปร่าง.
มีลักษณะดอกคล้ายเห็ดนางฟ้าแต่หมวกเห็ดจะหลมมีขนาดไม่ใหญ่มาก เนื้อบางและเหนียวเล็กน้อย บนหมวกเห็ดจะมีลักษณะเป็นหลุมลงไปเล็กน้อย ถ้าดอกเห็ดมีสีขอวจะเรียกเห็ดขอนขาว ถ้าหมวกเห็ดมีสีน้ำตาลหรือดำจะเรียกว่าเห็ดขอนดำ